CELEX: 52011PC0750
Language: da
Date: 2011-11-15
Title: Forslag til EUROPA-PARLAMENTETS OG RÅDETS FORORDNING om et instrument for finansiel støtte til forvaltning af de ydre grænser og den fælles visumpolitik som en del af Fonden for Intern Sikkerhed

|
			
		
		
		52011PC0750
		
			Forslag til EUROPA-PARLAMENTETS OG RÅDETS FORORDNING om et instrument for finansiel støtte til forvaltning af de ydre grænser og den fælles visumpolitik som en del af Fonden for Intern Sikkerhed /* KOM/2011/0750 endelig - 2011/0365 (COD) */
			
				
		
		
			
			   	BEGRUNDELSE
1.           BAGGRUND FOR FORSLAGET
Politikkerne vedrørende området med frihed,
sikkerhed og retfærdighed har i de senere år fået stadig større betydning.
Disse politikker er kernen i det europæiske projekt, der går ud på at oprette
et område uden indre grænser, hvor EU-borgere og tredjelandsstatsborgere kan
indrejse, færdes, bosætte sig og arbejde og dermed tilføre nye ideer, kapital,
viden og innovation eller dække mangler på de nationale arbejdsmarkeder i
tillid til, at deres rettigheder overholdes fuldt ud, og hvor de har grund til
at føle sig trygge. Den stigende betydning af politikkerne vedrørende indre
anliggender blev i 2009 bekræftet af Stockholmprogrammet[1], og det er også et af de
områder, hvor Lissabontraktaten har indebåret vigtige ændringer. 
På området den indre sikkerhed indeholder
nøgledokumenter som Kommissionens meddelelse om strategien for EU's indre
sikkerhed[2]
klare retningslinjer for, i hvilken retning aktiviteterne skal bevæge sig i de
kommende år. For så vidt angår grænseforvaltning og visumpolitik indeholder
meddelelsen om migration[3]
en detaljeret gennemgang af de kommende udfordringer med hensyn til
grænsesikkerhed og skabelsen af et område uden indre grænser. I
Schengenmeddelelsen[4]
fremlægges forslag om at styrke Schengenreglerne ved at indføre et
forvaltningssystem, der giver mulighed for på EU-niveau at reagere effektivt,
rettidigt og samordnet på ekstraordinære omstændigheder og udfordringer, som
kan bringe hele Schengenområdets funktionsmåde i fare. Meddelelsen om intelligente
grænser – løsningsmodeller og vejen frem[5]
indeholder en gennemgang af, hvordan nye it-systemer som et ind- og
udrejsesystem og et program for registrerede rejsende kan bidrage til bedre
forvaltning af migrantstrømme i Unionen. 
Skabelsen af EU-mekanismer for solidaritet er
et vigtigt led i det fælles integrerede grænseforvaltningssystem, der
understøtter en ensartet og korrekt anvendelse af EU‑standarderne for
grænseforvaltning og den fælles visumpolitik. Forbedret koordinering af
medlemsstaternes operationelle samarbejde om grænsekontrol gennem Frontex udgør
et vigtigt skridt i udviklingen af grænseforvaltningssystemet. Fonden for De
Ydre Grænser er et udtryk for, at Unionen ved hjælp af finansiel støtte viser
solidaritet med de medlemsstater, der håndhæver Schengenreglerne om de ydre
grænser og visum. 
I Stockholmprogrammet opfordres der eksplicit
til skabelsen af en fond til støtte for gennemførelsen af strategien for den
indre sikkerhed samt en overordnet og sammenhængende tilgang til samarbejdet om
retshåndhævelse, herunder forvaltningen af EU’s ydre grænser. 
Det er på denne baggrund, at Kommissionen i
sit forslag af 29. juni 2011 om den næste flerårige finansielle ramme
(2014-2020)[6]
foreslog oprettelsen af en fond for intern sikkerhed som led i en forenklet
fremtidig udgiftsstruktur med to fonde inden for området indre anliggender,
idet der også oprettes en asyl- og migrationsfond. Fonden for Intern Sikkerhed
får et samlet budget på 4 648 mio. EUR (i løbende priser) til støtte for
gennemførelsen af de fem strategiske målsætninger, der er fastsat i strategien
for den indre sikkerhed: svække internationale kriminelle netværk, forebygge
terrorisme og tage fat på problemet med radikalisering og rekruttering, øge
sikkerhedsniveauet for borgere og virksomheder på internettet, styrke
sikkerheden via grænseforvaltning og øge EU's modstandskraft over for kriser og
katastrofer.
Eftersom Fonden for Intern Sikkerhed skal
dække forskellige strategiske målsætninger med forskelligt traktatgrundlag, er
det ikke juridisk muligt at oprette Fonden for Intern Sikkerhed som ét samlet
finansielt instrument. Det foreslås derfor at oprette fonden som en overordnet
finansieringsramme, der omfatter to sektorspecifikke forslag – herunder dette
forslag – og supplere den med et horisontalt instrument, hvori der fastsættes
fælles bestemmelser. 
Den retlige struktur beskrives nærmere i
kapitel 3.
2.           RESULTATER AF HØRINGEN AF DE
INTERESSEREDE PARTER OG KONSEKVENSANALYSER
Evaluering benyttes i stigende grad til at
underbygge beslutningstagningen, og dette forslag bygger derfor på
evalueringsresultater, høring af interesserede parter og konsekvensanalyser.
Forberedelsen af de kommende finansielle
instrumenter inden for indre anliggender påbegyndtes i 2010 og fortsatte i
2011. Som led i forberedelserne iværksattes en evaluering/konsekvensanalyse i
december 2010 med hjælp fra en ekstern leverandør af tjenesteydelser.
Undersøgelsen blev afsluttet i juli 2011, samlede evalueringsresultaterne for de
eksisterende finansielle instrumenter og angav de problemer, mål og politiske
løsningsmodeller, herunder deres forventede virkning, der var blevet undersøgt
i konsekvensanalysen. På grundlag af denne undersøgelse udarbejdede
Kommissionen en konsekvensanalyserapport, som konsekvensanalyseudvalget udtalte
sig om den 9. september 2011. 
I overensstemmelse
med den større vægt, der efterhånden lægges på evaluering som et redskab til at
kvalificere den politiske beslutningstagning, bliver der i dette
lovgivningsforslag taget fuldt højde for den midtvejsevaluering, som Fonden for
de Ydre Grænser har udarbejdet. Kommissionen vurderede i sin evalueringsrapport
af [… november 2011] de kvalitative og kvantitative aspekter af gennemførelsen
af fondens budget for perioden 2007-2009. Rapporten indeholder en oversigt over
de konkrete aktiviteter i medlemsstaterne i fondens regi. Målet med
aktiviteterne er at forbedre forvaltningen af EU’s ydre grænser og
visumhåndteringen på nationalt plan. I rapporten fremhæves særlig
medlemsstaternes dokumentsikkerheds-foranstaltninger, de betydelige
investeringer i øget grænseovervågningkapacitet ved Middelhavet og
Atlanterhavet, modeller for og pilotprojekter om automatisk grænsekontrol og
programmer for registrerede rejsende.
Ved udarbejdelsen
af dette forslag er der taget udbredt hensyn til resultatet af den målrettede
offentlige onlinehøring om fremtidens budget for indre anliggender[7], som fandt sted fra den 5. januar
til den 20. marts 2011, og hvori berørte parter fra EU og tredjelande havde
mulighed for at deltage. Der indkom i alt 115 svar fra enkeltpersoner og
organisationer, herunder 8 holdningsdokumenter. Der indkom høringssvar fra alle
medlemsstater og nogle tredjelande. 
I april 2011 afholdtes konferencen “fremtidens
EU-budget for indre anliggender: fornyede overvejelser". En række vigtige
berørte parter (medlemsstater, internationale organisationer, organisationer i
civilsamfundet osv.) kunne her give deres mening til kende om fremtidens
EU-budget for indre anliggender. Konferencen gav også lejlighed til at se på
resultaterne af meningstilkendegivelserne og den offentlige høring. 
Fremtidens budget for indre anliggender blev
drøftet med berørte parter blandt institutionerne ved flere lejligheder,
herunder ved en uformel frokostdrøftelse under Rådets (retlige og indre
anliggender) møde den 21. januar 2011, ved et uformelt morgenmadsmøde med
Europa‑Parlamentets politiske koordinatorer den 26. januar 2011, ved
Parlamentets SURE‑udvalgs høring af kommissær Cecilia Malmström den 10.
marts 2011 og under en udveksling af synspunkter mellem Generaldirektoratet for
Indre Anliggender og Parlamentets LIBE-udvalg den 17. marts 2011. 
Der blev givet specifik ekspertrådgivning om
fremtidens finansielle instrumenter på området den indre sikkerhed ved
drøftelserne under Den Europæiske Organisation for Sikkerheds konference om
erhvervsliv og sikkerhed den 9. februar 2011 og i Udvalget vedrørende
Indvandring og Asyl den 22. februar 2011. Desuden blev tekniske aspekter ved
gennemførelsen af det kommende finansielle instrument inden for indre anliggender
drøftet på grundlag af en skriftlig høring i april 2011 af medlemsstaternes
eksperter inden for rammerne af det fælles udvalg for det generelle program om
solidaritet og forvaltning af migrationsstrømme ("SOLID-udvalget"). 
Ovennævnte høringer, konferencer og
ekspertdrøftelser bekræftede, at de vigtigste berørte parter generelt er enige
om, at der er behov for at Unionens midler skal anvendes mere bredt inden for
den indre sikkerhed, herunder for så vidt angår den eksterne dimension, og om
at arbejde hen imod enklere tildelingsmekanismer og større fleksibilitet,
særlig i krisesituationer. For at tilføre merværdi bør EU’s udgifter i højere
grad afspejle EU’s mål og strategiske forpligtelser samt støtte gennemførelsen
af EU-retten inden for indre anliggender. På området indre sikkerhed fandt de
berørte parter, at de brede tematiske prioriteter allerede er blevet fastlagt i
Stockholmprogrammet (2009) og den interne sikkerhedsstrategi (2010). En
fremtidig finansieringsmekanisme bør derfor defineres så bredt, at den omfatter
både retshåndhævelse, grænsevagter og told. Det blev også givet udtryk for
vigtigheden af i højere grad at gøre brug af de relevante EU-agenturer som
Europol og Frontex. Der var bred opbakning til at nedbringe antallet af
finansielle instrumenter, så der fremover kun er to fonde, på betingelse af at
det medfører en forenkling. De berørte parter var også enige om, at der er
behov for en fleksibel krisemekanisme. Delt forvaltning og overgang til
flerårig programmering blev generelt anset for at være den mest hensigtsmæssige
forvaltningsmetode for udgifter til indre anliggender. Nogle ngo’er var dog af
den opfattelse, at direkte forvaltning bør fortsætte.
3.           FORSLAGETS JURIDISKE INDHOLD
Retten til at handle fastslås i artikel 3,
stk. 2, i traktaten om Den Europæiske Union, hvori det hedder, at "Unionen
giver borgerne et område med frihed, sikkerhed og retfærdighed, hvor der er fri
bevægelighed for personer, kombineret med passende foranstaltninger vedrørende
kontrol ved de ydre grænser, asyl, indvandring og forebyggelse og bekæmpelse af
kriminalitet".
EU’s indsats berettiges af målene i artikel 67
i traktaten om Den Europæiske Unions funktionsmåde (i det følgende benævnt "traktaten"),
hvori det er fastsat, hvordan Unionen skal udgøre et område med frihed,
sikkerhed og retfærdighed. Opmærksomheden henledes endvidere på traktatens
artikel 80, hvori det understreges, at de pågældende EU-politikker og
gennemførelsen af dem er underlagt princippet om solidaritet og rimelig
ansvarsfordeling mellem medlemsstaterne, herunder for så vidt angår de
finansielle aspekter. 
Oprettelsen af Fonden for Intern Sikkerhed
kræver vedtagelse af to lovgivningsmæssige instrumenter, som tilsammen udgør
fonden. Denne overordnede struktur blev valgt i lyset af traktatforpligtelserne.
På grund af de forskellige afstemningsregler i Rådet i henhold til protokol nr.
19 (Schengenreglerne), 21 (Det Forenede Kongeriges og Irlands stilling for så
vidt angår området med frihed, sikkerhed og retfærdighed) og 22 (Danmarks
stilling, herunder for så vidt angår tredje del, afsnit V, i traktaten) er det
ikke juridisk muligt at udarbejde ét enkelt, omfattende
lovgivningsforslag, skønt de politiske mål, der skal nås, hænger sammen.
Derfor oprettes Fonden for Intern Sikkerhed
som en overordnet finansiel ramme, der består af to adskilte retsakter, hvorved
fondens forskellige dele etableres, og mål, støtteberettigede foranstaltninger
og finansieringsramme for de enkelte dele fastsættes:
–                        
en forordning om etablering af fondens del
vedrørende politisamarbejde, forebyggelse og bekæmpelse af kriminalitet samt
krisestyring
–                        
en forordning om etablering af fondens del
vedrørende grænseforvaltning og den fælles visumpolitik
Inden for den overordnede finansielle ramme af
Fonden for Intern Sikkerhed fastsættes ved denne forordning den finansielle
støtte til grænseforvaltning og den fælles visumpolitik. 
Retsgrundlaget for denne forordning er
traktatens artikel 77. 
Samlet set er det et område, hvor der opnås en
klar merværdi ved at gøre en indsats på EU‑plan i stedet for i hver
enkelt medlemsstat. Unionen er bedre end medlemsstaterne i stand til at skabe
rammerne for EU-solidaritet inden for grænsekontrol, visumpolitik og
forvaltning af migrationsstrømme samt skabe grundlag for at udvikle fælles
it-systemer, der kan understøtte politikken på disse områder. Den finansielle
støtte, der ydes i medfør af denne forordning, bidrager derfor særlig til at
styrke medlemsstaternes og EU’s kapacitet på de pågældende områder. Med henblik
herpå har forordningen bl.a. til formål mere systematisk at støtte de enkelte
medlemsstaters arbejde med at sikre et område uden indre grænser
(“driftsstøttemekanismen"), hvor grænsemyndigheder og andre
retshåndhævende myndigheder samarbejder mere, og hvor medlemsstaterne kan
stille mere specialudstyr til rådighed for Frontex i forbindelse med fælles
operationer til beskyttelse af området uden indre grænser. Det anerkendes dog
fuldt ud, at indsatsen bør finde sted på det niveau, hvor det er
hensigtsmæssigt, og at Unionen ikke bør spille en mere vidtrækkende rolle end
nødvendigt. Som det blev fremhævet i budgetgennemgangen, bør "EU's budget
[…] derfor bruges til at finansiere fælles offentlige goder, som
medlemsstaterne og regionerne ikke kan finansiere selv, eller som EU kan sikre
bedre"[8].
4.           VIRKNINGER FOR BUDGETTET 
I Kommissionens forslag til den næste
flerårige finansielle ramme indgår et forslag om at afsætte 4 648 mio. EUR
(i løbende priser) til Fonden for Intern Sikkerhed i perioden 2014‑2020.
Af den overordnede finansieringsramme foreslås det at afsætte 3 520 mio.
EUR til at gennemføre denne specifikke forordning. Ca. 61 % heraf
(2 150 mio. EUR) bør anvendes til medlemsstaternes egne programmer og til
at støtte Litauens særlige transitordning, ca. 31 % (1 100 mio.
EUR) bør anvendes til at udarbejde pakken om intelligente grænser, mens de
resterende midler bør finansiere EU-foranstaltninger, kriseforanstaltninger og
teknisk bistand, idet der tages hensyn til, at de forventede bidrag fra
associerede Schengenlande udvider den samlede finansieringsramme. 
            Mio. EUR
 Fonden for Intern Sikkerhed Inkl. nye it-systemer || 4 648 
 – instrument for politisamarbejde || 1 128 
 – grænseinstrument || 3 520 
Desuden afsættes der i overensstemmelse med
meddelelsen af juni 2011 uden for anvendelsesområdet for Fonden for Intern
sikkerhed en særskilt bevilling på 822 mio. EUR (i løbende priser) til
forvaltning af eksisterende store it-systemer (Schengen-Informationssystem II,
Visuminformationssystemet og Eurodac). Forvaltningen af disse systemer
overføres gradvist fra Kommissionen til det kommende Agentur for den Operationelle
Forvaltning af Omfattende It-systemer inden for Området Frihed, Sikkerhed og
Retfærdighed ("It-agenturet"), når det påbegynder sit arbejde i
slutningen af 2012. 
5.           FORSLAGETS HOVEDELEMENTER 
5.1.        Fokus på strategiske
prioriteter
Ved at oprette et instrument for finansiel
støtte til forvaltningen af de ydre grænser og den fælles visumpolitik for
perioden 2014-2020 er Unionen i stand til: 
·       
at støtte og styrke den nationale kapacitet inden
for grænsekontrol og visumpolitik og derigennem udtrykke finansiel solidaritet
med de medlemsstater, der udfører offentlige tjenester for Unionen og til gavn
for området uden indre grænser (nationale programmer, herunder "driftsstøtte")
ved de ydre grænser og i konsulater 
·       
at finansiere udviklingen af pakken om intelligente
grænser, dvs. etableringen af et EU‑indrejse og -udrejsesystem og et
EU-program for registrerede rejsende
·       
at finansiere indførelsen og driften af det
europæiske grænseovervågningssystem (Eurosur), særlig indkøb af udstyr,
infrastruktur og systemer i medlemsstaterne 
·       
at styrke Schengensamarbejdet samt evaluerings- og
overvågningsmekanismen til kontrol af anvendelsen af Schengenreglerne ved a) at
underlægge finansieringen af driften af mekanismen direkte forvaltning, b) at
indføre betingelser for udbetaling af driftsstøtte til medlemsstaterne baseret
på overholdelses af Schengenreglerne og c) forpligte medlemsstaterne til at
(om)fordele midler, der er tildelt programmer inden for instrumentet, således
at de især anvendes til at afhjælpe eventuelle svagheder i mekanismen 
·       
at øge Frontex’ operationelle potentiale ved at
opfordre medlemsstaterne til at øremærke ekstra midler fra deres programmer for
specialudstyr til Frontex’ fælles operationer 
·       
at støtte udvikling og gennemførelse af de
relevante EU-politikker i Unionen, i og i forhold til tredjelande som "EU-foranstaltninger",
hvorved den overordnede forvaltning af migrationsstrømme til Unionen
(projekter, der enten forvaltes direkte, f.eks. undersøgelser eller
pilotprojekter med henblik på samarbejde med tredjelande, eller indirekte,
i overensstemmelse med finansforordningen) forbedres[9]
·       
at have passende midler til rådigheder, som
umiddelbart kan anvendes til krisebistand i tilfælde af akut eller ekstraordinært
migrationspres 
·       
fortsat at støtte den særlige transitordning for
Litauen i overensstemmelse med EU’s forpligtelser[10] og yde støtte til godtgørelse
af mistede gebyrer for transitvisa og de yderligere omkostninger ved
gennemførelsen af det Forenklede Transitdokument og den Forenklede
Jernbanetransitdokument-ordning, f.eks. gennem udskiftning og opdatering af
udstyr, it-systemer, uddannelse og driftsomkostninger. 
Instrumentet muliggør omfattende støtte til
den firstrengede indrejsekontrolmodel, som ligger til grund for begrebet
integreret grænseforvaltning (foranstaltninger i tredjelande, samarbejde med
nabolande, grænsekontrol og foranstaltninger i området med fri bevægelighed). 
5.2. Midler til it-systemer og pakken om
intelligente grænser 
Medlemsstaterne kan tildele midler fra de
nationale programmer til støtte af forvaltningen og eventuelt opgradere de
nationale dele af de eksisterende store it-systemer. 
Desuden dækkes udvikling og vedligeholdelse af
fremtidige it-systemer (“pakken om intelligente grænser") på dette område
af instrumentet. Kommissionen agter i første halvår af 2012 at fremlægge
forslag til et EU-indrejse- og udrejsesystem og et program for registrerede
rejsende, jf. meddelelsen om intelligente grænser. Inden for rammerne af
instrumentet planlægges der derfor et specifikt udgiftsprogram til udvikling af
et indrejse- og udrejsesystem og et program for registrerede rejsende. 
Omkostningerne omfatter ikke blot de
pågældende it-systemers centrale dele (EU-niveau), men også de nationale dele
(medlemsstaterne) inden for de til rådighed stående midler. 
Omkostningerne ved at udvikle et centralt
system og nationale systemer for ind- og udrejse og registrerede rejsende
anslås til mellem 1 og 1,3 mia. EUR, alt efter løsningsmodel. Der kan opnås
betydelige omkostningsbesparelser, hvis den løsningsmodel for ind- og udrejse,
der foretrækkes, kan opbygges samtidigt med den foretrukne model for
registrerede rejsende (dvs. på samme tekniske platform)[11]. På grundlag af disse
antagelser og ud fra, at udviklingen først påbegyndes i 2015, foreslås det at
afsætte 1,1 mia. EUR til de to systemer under dette forslag, uden at dette
berører Kommissionens kommende forslag til en pakke om intelligente grænser og
Europa-Parlamentets og Rådets efterfølgende afgørelse. 
Kommissionen planlægger at overdrage
gennemførelsesopgaverne i forbindelse med dette program til Agenturet for den
Operationelle Forvaltning af Store It-systemer inden for Området med Frihed,
Sikkerhed og Retfærdighed ved forordning (EU) nr. 1077/2011[12]. Forordningen ændres i rette
tid, så opgaverne udtrykkeligt indgår i agenturets mission, og de relevante
beløb i agenturets tilskud dækkes af programmets driftsbevillinger.
5.3.        Midler til de nationale
programmer 
Den nuværende praksis vedrørende fonde under
rammeprogrammet om solidaritet og forvaltning af migrationsstrømme, hvorved
tildelingskriterierne i forhold til medlemsstaterne for en fuld syvårsperiode
fastlægges ved periodens begyndelse, sikrer kontinuitet og en vis
forudsigelighed. Det er dog i bund og grund en statisk fremgangsmåde, som ikke
giver medlemsstaterne incitamenter til at gennemføre foranstaltninger, der
fremmer EU’s prioriteter, og den sætter ikke EU i stand til at foretage en
gennemgribende omfordeling af midler, når udviklingen og prioriteterne kræver
det. Derfor bør mekanismen for fordeling og udnyttelse af midler under de
fremtidige fonde på samme tid tage hensyn til behovet for den kontinuitet og
stabilitet, som er en forudsætning for forsvarlig flerårig programmering, og
til behovet for større fleksibilitet og omstillingsevne.
I lyset af ovenstående tildeles midler under
delt forvaltning på grundlag af en kombination af:
–                        
et grundbeløb, som medlemsstaterne tildeles ved
begyndelsen af den følgende flerårige finansielle ramme, og
–                        
et variabelt beløb, der supplerer grundbeløbet og
tildeles i to faser.
Grundbeløbet tildeles medlemsstaterne ved
begyndelsen af den følgende flerårige finansielle ramme og beregnes på grundlag
af objektive kriterier og behov. Det udgør 60 % af den samlede ramme for
de nationale programmer, og bevillingerne er fastsat for hver enkelt
medlemsstat i bilag I til denne forordning. De bygger på beregningerne for
2010-2012 foretager af Fonden for De Ydre Grænser, dog med et minimumsbeløb for
hver enkelt medlemsstat. Det vil skabe en vis kontinuitet i forhold til den
nuværende flerårige finansielle ramme og give medlemsstaterne finansiel
stabilitet, så de kan udarbejde deres nationale flerårige programmer. 
·       
Det variable beløb supplerer grundbeløbet og
afhænger af, hvor villig den enkelte medlemsstat er til at lade sit nationale
program finansiere foranstaltninger, der fremmer specifikke EU-prioriteter.
Disse specifikke foranstaltninger er fastsat i bilag II, og de kan ændres. I
princippet tildeles beløbet i to faser: i begyndelsen af den flerårige
finansielle ramme som led i den politiske dialog og forhandlingerne om de
relevante medlemsstaters nationale programmer og ved en midtvejsevaluering i
2017. 
Midtvejsevalueringen er en anledning til at
tage situationen i medlemsstaterne op til fornyet overvejelse og tildele nye
midler for de tilbageværende år af den flerårige finansielle ramme (2018-2020).
Denne forordnings midtvejsevaluering vil bygge på en kombination af en
fremadskuende risikoanalyse og EU’s prioriteter til den tid. Eftersom
grundbeløbet til medlemsstaterne blev fastlagt på grundlag af historiske data
og i begyndelsen af programmeringsperioden, bør der ske en ajourføring. Frontex
kan være behjælpelig med vurdering af risici og behov. Medlemsstater, som
vurderingerne viser står over for forøgede behov eller risici, modtager et
ekstra beløb, hvorved princippet om solidaritet og ansvarsfordeling kommer
konkret til udtryk.
5.4.      Foranstaltninger i eller i
relation til tredjelande 
For så vidt angår den eksterne dimension inden
for dette område gives der målrettet støtte med henblik på øget samarbejde med
tredjelande og styrkelse af visse nøgleaspekter ved deres grænseovervågning og
forvaltningskapacitet i områder, der har betydning for EU’s migrationspolitik
og EU’s mål for den indre sikkerhed. Eksempelvis kan der inden for rammerne af
det europæiske grænseovervågningssystem stilles midler til rådighed med henblik
på at knytte tredjelandes systemer og infrastrukturer sammen med EU’s, så
regelmæssig informationsudveksling muliggøres. Sådanne foranstaltninger skal
ikke være direkte udviklingsorienterede og skal i passende omfang supplere den
finansielle støtte, der ydes gennem EU's instrumenter for støtte til
tredjelande, som fortsat udgør hovedkilden til finansiering af tredjelandes
opbygning af den kapacitet, der er relevant for dem. Ved gennemførelsen af
sådan støtte vil der blive tilstræbt fuld overensstemmelse med principperne og
de generelle målsætninger i EU's foranstaltninger og udenrigspolitik over for
det pågældende land eller den pågældende region. Komplementaritet vil blive
sikret ved hjælp at øget koordinering med EU-Udenrigstjenesten og Kommissionens
relevante tjenestegrene. 
Sådanne foranstaltninger forvaltes direkte af
Kommissionen eller indirekte af andre enheder eller personer end medlemsstaterne
i overensstemmelse med finansforordningen. 
5.5.      EU-agenturer
For mere effektivt at udnytte de relevante
EU-agenturers kompetencer og ekspertise på området indre anliggender planlægger
Kommissionen at udnytte den mulighed, finansforordningen giver for inden for
rammerne af de midler, denne forordning stiller til rådighed, at uddelegere
gennemførelsen af konkrete opgaver til disse agenturer, som ligger inden for
rammerne af deres opgaver, og som supplerer deres arbejdsprogrammer. For så
vidt angår de opgaver, der er omfattet af instrumentet, vedrører dette særlig:
–                        
Det Europæiske Agentur for Forvaltning af det
Operative Samarbejde ved EU‑medlemsstaternes Ydre Grænser (Frontex) for
så vidt angår aktiviteter i og uden for Unionen, der kræver operationel
ekspertise inden for grænsekontrol 
–                        
Det Europæiske Asylstøttekontor for så vidt angår
aktiviteter som uddannelse af grænsevagter i asylspørgsmål
–                        
Den Europæiske Politienhed og Det Europæiske
Politiakademi i lyset af de retshåndhævende myndigheders samarbejde med
grænsevagter 
–                        
Agenturet for den Operationelle Forvaltning af
Omfattende It-systemer inden for Området Frihed, Sikkerhed og Retfærdighed for
så vidt angår udvikling af nye it‑systemer. 
2011/0365 (COD)
Forslag til
EUROPA-PARLAMENTETS OG RÅDETS FORORDNING
om et instrument for finansiel støtte til
forvaltning af de ydre grænser og den fælles visumpolitik som en del af Fonden
for Intern Sikkerhed
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 77, stk. 2,
under henvisning til forslag fra
Europa-Kommissionen,
efter fremsendelse af udkast til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[13],

under henvisning til udtalelse fra
Regionsudvalget[14],

efter den almindelige lovgivningsprocedure, og
og ud fra følgende betragtninger:
(1)              
EU’s mål om at sikre et højt sikkerhedsniveau inden
for et område med frihed, sikkerhed og retfærdighed (artikel 67, stk. 3, i
traktaten om Den Europæiske Unions funktionsmåde) bør bl.a. nås gennem fælles
foranstaltninger for personers passage af de indre grænser, grænsekontrol ved
de ydre grænser samt den fælles visumpolitik som led i et system med flere lag,
der sigter mod at lette lovlig rejseaktivitet og bekæmpe ulovlig indvandring. 
(2)              
Strategien for EU’s indre sikkerhed, som Rådet
vedtog i februar 2010[15],
udgør en fælles dagsorden for at tage de fælles udfordringer på sikkerhedsområdet
op. Kommissionens meddelelse af november 2010 "Strategien for EU's indre
sikkerhed i praksis"[16]
omsætter strategiens principper og retningslinjer til konkrete foranstaltninger
ved at indkredse fem strategiske mål: svække internationale kriminelle netværk,
forebygge terrorisme, tage fat på problemet med radikalisering og rekruttering,
øge sikkerhedsniveauet for borgere og virksomheder på internettet, styrke
sikkerheden via grænseforvaltning og øge EU's modstandskraft over for kriser og
katastrofer.
(3)              
Solidaritet mellem medlemsstaterne, en klar
arbejdsfordeling, overholdelse af grundlæggende rettigheder og
retsstatsprincipper samt skarp fokus på det globale perspektiv og den uløselige
forbindelse til ekstern sikkerhed bør være nøgleprincipper i gennemførelsen af
strategien for EU’s indre sikkerhed.
(4)              
Med henblik på at fremme gennemførelsen af
strategien for EU's indre sikkerhed og sikre, at den omsættes til virkelighed,
bør der oprettes en fond for intern sikkerhed, som kan yde passende finansiel
EU-støtte til medlemsstaterne. 
(5)              
På grund af de særlige juridiske forhold, der
knytter sig til traktatens afsnit V, er det ikke juridisk muligt at oprette
Fonden for Intern Sikkerhed som ét samlet finansielt instrument. 
(6)              
Fonden bør derfor have karakter af en fælles ramme
for EU’s finansielle støtte på området indre sikkerhed, som omfatter det
overordnede instrument, der oprettes ved denne forordning, samt de
instrumenter, der oprettes ved forordning (EU) nr. …/2012 om et instrument for
finansiel støtte til politisamarbejde, forebyggelse og bekæmpelse af
kriminalitet samt krisestyring som en del af Fonden for Intern Sikkerhed. Denne
omfattende ramme bør suppleres af forordning (EU) nr. …/2012 om almindelige
bestemmelser om Asyl- og Migrationsfonden og om instrumentet for finansiel
støtte til politisamarbejde, forebyggelse og bekæmpelse af kriminalitet samt
krisestyring[17],
som denne forordning bør henvise til for så vidt angår regler for
programmering, finansiel forvaltning, forvaltning og kontrol,
regnskabsafslutning, programafslutning, rapportering og evaluering. 
(7)              
Solidaritet og ansvarsfordeling mellem
medlemsstaterne og Unionen i forvaltningen af de ydre grænser er en af de fem
dele af den fælles politik for forvaltningen af de ydre grænser. 
(8)              
Fonden for De Ydre Grænser bør udtrykke solidaritet
gennem finansiel støtte både til de medlemsstater, som varetager håndhævelsen
af Schengenreglerne om de ydre grænser, og de, der forbereder sig på fuld
deltagelse i Schengensamarbejdet. 
(9)              
En medlemsstat bør ikke samtidig deltage i denne
fond og i et midlertidigt finansielt EU-instrument, som f.eks. skal hjælpe de
støtteberettigede medlemsstater med at finansiere foranstaltninger ved EU’s nye
ydre grænser med henblik på at gennemføre Schengenreglerne om grænser, visum og
kontrol ved de ydre grænser. 
(10)          
Den del af fonden, der vedrører de ydre grænser og
visum (i det følgende benævnt "instrumentet"), bør tage udgangspunkt
i den kapacitetsudbygning, som har fundet sted med støtte fra Fonden for De
Ydre Grænser, som blev oprettet ved Europa‑Parlamentets og Rådets
beslutning nr. 574/2007/EF[18],
og udstrække den, så der tages hensyn til den seneste udvikling. 
(11)          
Når medlemsstaterne varetager opgaver ved de ydre
grænser og i konsulaterne i overensstemmelse med Schengenreglerne om grænser og
visum, sker det på vegne af alle EU-medlemsstater i Schengenområdet og i deres
interesse, og dermed udfører de en offentlig tjeneste for Unionen. Som udtryk
for solidaritet bør instrumentet bidrage til at dække driftsomkostningerne ved
grænsekontrol og visumpolitik og sætte medlemsstaterne i stand til systematisk
at opretholde den kapacitet, der er afgørende for at kunne udføre denne
tjeneste på alles vegne. Støtten består i fuld refusion af udvalgte
omkostninger med relation til instrumentets mål og vil udgøre en integreret del
af de nationale programmer. 
(12)          
Instrumentet bør supplere og forstærke de
aktiviteter, der skal udvikle det operationelle samarbejde i regi af Det
Europæiske Agentur for Forvaltning af det Operative Samarbejde ved
EU-medlemsstaternes Ydre Grænser, som blev oprettet ved forordning (EF) nr.
2007/2004 (i det følgende benævnt "Frontex")[19], herunder de nye aktiviteter,
som følger af ændringerne i forordning […], [20]og
dermed yderligere styrke solidariteten mellem de medlemsstater, der varetager
kontrollen ved de ydre grænser på hele Schengenområdets vegne. 
(13)          
Instrumentet bør gennemføres under fuld
overholdelse af de rettigheder og principper, der er nedfældet i Den Europæiske
Unions charter om grundlæggende rettigheder. 
(14)          
For at sikre ensartet kontrol af høj kvalitet ved
de ydre grænser og lette lovlig rejseaktivitet over de ydre grænser inden for
rammerne af strategien for EU's indre sikkerhed bør instrumentet bidrage til
udviklingen af et fælles integreret europæisk grænseforvaltningssystem, der
omfatter alle foranstaltninger vedrørende politik, lovgivning, systematisk
samarbejde, byrdefordeling, personale, udstyr og teknologi, der træffes på
forskellige niveauer af medlemsstaternes kompetente myndigheder i samarbejde
med Frontex, tredjelande og, om nødvendigt, med andre aktører, bl.a. under
anvendelse af Den Europæiske Unions firstrengede grænsesikkerhedsmodel og
integrerede risikoanalyse. 
(15)          
I overensstemmelse med protokol nr. 5 til
tiltrædelsesakten[21]
af 2003 om persontransitten mellem Kaliningrad-regionen og de andre dele af Den
Russiske Føderation bør instrumentet afholde eventuelle supplerende
omkostninger, der opstår som følge af gennemførelsen af den specifikke
bestemmelse i gældende EU-ret vedrørende sådan transit, dvs. Rådets forordning
(EF) nr. 693/2003 af 14. april 2003 om indførelse af et særligt, forenklet
transitdokument (FTD) og et forenklet jernbanetransitdokument (FRTD) samt om
ændring af de fælles konsulære instrukser og Den Fælles Håndbog[22] og Rådets forordning (EF) nr.
694/2003 af 14. april 2003 om ensartet udformning af forenklede
transitdokumenter (FTD) og forenklede jernbanetransitdokumenter (FRTD) som
omhandlet i forordning (EF) nr. 693/2003[23].
Behovet for fortsat finansiel støtte til dækning af mistede gebyrer bør dog
afhænge af den gældende visumordning mellem Unionen og Den Russiske Føderation.

(16)          
            Instrumentet bør omfatte støtte til
nationale foranstaltninger og samarbejde mellem medlemsstaterne om visumpolitik
og andre førgrænse-aktiviteter, der finder sted i en fase, som går forud for
kontrollen ved de ydre grænser. Den effektive forvaltning af aktiviteter, der
organiseres af medlemsstaternes tjenester i tredjelande, er til gavn for den
fælles visumpolitik som led i et system med flere lag, der sigter mod at lette
lovlig rejseaktivitet og bekæmpe ulovlig indvandring i Den Europæiske Union, og
udgør en integreret del af det fælles integrerede grænseforvaltningssystem. 
(17)          
Det bør desuden støtte foranstaltninger i
Schengenområdet som led i udviklingen af et fælles integreret grænseforvaltningssystem,
som får det samlede Schengenområde til at fungere bedre. 
(18)          
Instrumentet bør også bidrage til, at Den
Europæiske Union udvikler it-systemer, som kan give medlemsstaterne redskaber
til at forvalte tredjelandsstatsborgeres grænsepassage mere effektivt og til at
sikre identifikation og kontrol af rejsende ("intelligente grænser").
Til det formål bør der oprettes et program til at dække omkostningerne ved
udviklingen af både de centrale og nationale dele af sådanne systemer, idet den
tekniske overensstemmelse sikres, omkostningerne nedbringes og gennemførelsen i
medlemsstaterne smidiggøres.
(19)          
Med henblik på håndtering af akut uforudset
migrationspres og trusler mod grænsesikkerheden bør det være muligt at yde
krisebistand i overensstemmelse med de regler, der er fastsat i forordning (EU)
nr. …/2012 om almindelige bestemmelser om Asyl- og Migrationsfonden og om
instrumentet for finansiel støtte til politisamarbejde, forebyggelse og
bekæmpelse af kriminalitet samt krisestyring. 
(20)          
Med henblik på at øge solidariteten i det samlede
Schengenområdet bør medlemsstater, der ikke mindst i forbindelse med
Schengenevalueringen konstaterer svagheder eller mulige trusler, udføre
passende opfølgende arbejde, prioritere at avende ressourcer fra deres
programmer hertil og i påkommende tilfælde supplere krisebistanden. 
(21)          
            Med henblik på at fremme solidariteten
og ansvarsfordelingen mellem medlemsstaterne bør de tilskyndes til at anvende
en del af programmidlerne til specifikke EU-prioriteter såsom indkøb af teknisk
udstyr til Frontex og udvikling af konsulært samarbejde til gavn for Unionen. 
(22)          
Med henblik på anvendelsen af Schengenreglerne i
hele Schengenområdet bør gennemførelsen af forordningen om indførelse af en
evaluerings- og overvågningsmekanisme til kontrol af anvendelsen af
Schengenreglerne[24]
tillige støttes i henhold til denne forordning som et vigtigt redskab i
forbindelse med de politikker, der sikrer, at der ikke sker personkontrol. 
(23)          
Erfaringerne med Fonden for De Ydre Grænser samt
Schengeninformationssystemet og visuminformationssystemet tilsiger
fleksibilitet med hensyn til overførsel af midler mellem de forskellige
gennemførelsesmidler for instrumentets mål, uden at det dog berører princippet
om, at programmerne fra begyndelsen skal nå en kritisk masse og finansiel stabilitet,
endisge princippet om medlemsstaternes driftsstøtte. 
(24)          
Tilsvarende bør foranstaltningernes
anvendelsesområde og loftet over midler, som Unionen fortsat har til rådighed ("EU-foranstaltninger")
hæves med henblik på at øge EU’s kapacitet til i et givet budgetår at udføre en
række forskellige aktiviteter i relation til forvaltningen af de ydre grænser
og den fælles visumpolitik i hele EU’s interesse, hvis og for så vidt som der
måtte opstå behov herfor. Sådanne EU‑foranstaltninger omfatter
undersøgelser og pilotprojekter med henblik på politikudvikling og
-gennemførelse, foranstaltninger eller ordninger i tredjelande til imødegåelse
af migrationspres fra de pågældende lande og med henblik på at optimere
forvaltningen af migrantstrømme til Unionen og tilrettelægge de hermed
forbundne opgaver ved de ydre grænser og konsulater effektivt.
(25)          
Foranstaltninger i og i relation til tredjelande,
som støttes via instrumentet, bør gennemføres i overensstemmelse med andre
foranstaltninger uden for EU, der støttes via EU's instrumenter for ekstern
bistand, både geografisk og tematisk. Særlig bør der ved gennemførelsen af
sådanne foranstaltninger tilstræbes fuld overensstemmelse med principperne og
de generelle målsætninger i EU's indsats udadtil og udenrigspolitik over for
det pågældende land eller den pågældende region. Foranstaltningerne bør ikke
have til formål at støtte direkte udviklingsorienterede foranstaltninger og bør
eventuelt supplere den finansielle støtte, der ydes via eksterne
bistandsinstrumenter. Der tilstræbes også overensstemmelse med EU’s humanitære
politik, særlig for så vidt angår gennemførelsen af kriseforanstaltninger.
(26)          
Finansiering over EU-budgettet bør koncentreres om
aktiviteter, hvor handling på EU‑niveau kan tilføre merværdi i forhold
til handling alene i medlemsstaterne. Da Den Europæiske Union bedre end
medlemsstaterne er i stand til at skabe rammerne for EU‑solidaritet inden
for grænsekontrol, visumpolitik og forvaltning af migrationsstrømme, samt skabe
grundlag for at udvikle fælles it-systemer, der kan understøtte politikken på
disse områder, bidrager finansiel støtte i henhold til denne forordning særlig
til at styrke medlemsstaternes og EU’s kapacitet på disse områder. 
(27)          
Med henblik på at supplere eller ændre
bestemmelserne i dette instrument om definitionen af specifikke
foranstaltninger i henhold til nationale programmer bør beføjelserne til at
vedtage retsakter i overensstemmelse med artikel 290 i traktaten om Den
Europæiske Unions funktionsmåde delegeres til Kommissionen. Det er navnlig vigtigt, at Kommissionen gennemfører
relevante høringer under sit forberedende arbejde, herunder på ekspertniveau.
(28)          
Kommissionen bør sikre en samtidig, rettidig og
hensigtsmæssig fremsendelse af relevante dokumenter til Europa-Parlamentet og
Rådet, når den forbereder og udarbejder delegerede retsakter.
(29)          
For at sikre en ensartet, effektiv og rettidig
gennemførelse af bestemmelserne om driftsstøtte i denne forordning og fastlægge
rammerne for programmet for nye it‑systemer bør Kommissionen tillægges
gennemførelsesbeføjelser. Disse beføjelser bør udøves i overensstemmelse med
Europa-Parlamentets og Rådets forordning (EU) nr. 182/2001 af 16. februar
2011 om de generelle regler og principper for, hvordan medlemsstaterne skal
kontrollere Kommissionens udøvelse af gennemførelsesbeføjelser[25]. 
(30)          
Eftersom målet med denne forordning, nemlig
solidaritet og ansvarsfordeling mellem medlemsstaterne og Unionen i
forvaltningen af de ydre grænser og visumpolitikken, ikke i tilstrækkelig grad
kan opfyldes af medlemsstaterne og derfor bedre kan nås på EU-plan, kan Unionen
i overensstemmelse med nærhedsprincippet træffe foranstaltninger, jf. artikel 5
i traktaten om Den Europæiske Union. I overensstemmelse med
proportionalitetsprincippet, jf. ovennævnte artikel, går denne forordning ikke
ud over, hvad der er nødvendigt for at nå dette mål.
(31)          
Europa-Parlamentets og Rådets beslutning nr.
574/2007/EF af 23. maj 2007 om oprettelse af Fonden for De Ydre Grænser for
perioden 2007-2013[26]
bør ophæves.
(32)          
For så vidt angår Island og Norge er denne forordning
et led i udviklingen af bestemmelser i Schengen-reglerne, der falder ind under
det område, der er omhandlet i artikel 1, litra A og B, i Rådets afgørelse
1999/437/EF af 17. maj 1999 om visse gennemførelsesbestemmelser til den aftale,
som Rådet for Den Europæiske Union har indgået med Republikken Island og
Kongeriget Norge om disse to staters associering i gennemførelsen, anvendelsen
og den videre udvikling af Schengen-reglerne[27].

(33)          
For så vidt angår Schweiz udgør denne forordning en
udvikling af bestemmelser i Schengenreglerne, jf. aftalen mellem Den Europæiske
Union, Det Europæiske Fællesskab og Det Schweiziske Forbund om Det Schweiziske
Forbunds associering i gennemførelsen, anvendelsen og udviklingen af
Schengenreglerne, henhørende under det område, der er nævnt i artikel 1,
litra A og B, i Rådets afgørelse 1999/437/EF sammenholdt med artikel 3 i
afgørelse 2008/146/EF om indgåelse, på Det Europæiske Fællesskabs vegne, af
aftalen[28].
(34)          
For så vidt angår Liechtenstein udgør denne
forordning en videreudvikling af bestemmelserne i Schengenreglerne, jf.
protokollen mellem Den Europæiske Union, Det Europæiske Fællesskab, Det
Schweiziske Forbund og Fyrstendømmet Liechtenstein om Fyrstendømmet
Liechtensteins tiltrædelse af aftalen mellem Den Europæiske Union, Det
Europæiske Fællesskab og Det Schweiziske Forbund om Det Schweiziske Forbunds
associering i gennemførelsen, anvendelsen og udviklingen af Schengenreglerne,
der henhører under det område, der er omhandlet i artikel 1, litra A
og B, i Rådets afgørelse 1999/437/EF sammenholdt med artikel 3 i Rådets
afgørelse 2011/350/EU om indgåelse, på Den Europæiske Unions vegne, af
protokollen[29].

(35)          
I medfør af protokollen om Danmarks stilling, der
er knyttet som bilag til traktaten om Den Europæiske Union og til traktaten om Den
Europæiske Unions funktionsmåde, deltager Danmark ikke i Rådets vedtagelse af
foranstaltninger, der foreslås i henhold til tredje del, afsnit V, i traktaten
om Den Europæiske Unions funktionsmåde, bortset fra "foranstaltninger, der
udpeger de tredjelande, hvis statsborgere skal være i besiddelse af visum ved
passage af medlemsstaternes ydre grænser, eller foranstaltninger vedrørende en
ensartet udformning af visa". Dette forslag udbygger Schengenreglerne, og
Danmark skal i henhold til artikel 4 i protokollen om Danmarks stilling, der er
knyttet som bilag til traktaten om Den Europæiske Union og til traktaten om Den
Europæiske Unions funktionsmåde, træffe afgørelse om, hvorvidt det vil
gennemføre denne forordning i sin nationale lovgivning, inden seks måneder
efter Rådets vedtagelse af et forslag eller initiativ til udbygning af
Schengenreglerne, som er omfattet af tredje del, afsnit V i traktaten om Den
Europæiske Unions funktionsmåde. 
(36)          
Denne forordning er et led i udviklingen af de
bestemmelser i Schengenreglerne, som Det Forenede Kongerige ikke deltager i,
jf. Rådets afgørelse 2000/365/EF af 29. maj 2000 om anmodningen fra
Det Forenede Kongerige Storbritannien og Nordirland om at deltage i visse
bestemmelser i Schengenreglerne og Rådets efterfølgende afgørelse 2004/926/EF
af 22. december 2004 om iværksættelse af nogle af Schengenreglerne i Det
Forenede Kongerige, Storbritannien og Nordirland. Det Forenede Kongerige
deltager derfor ikke i vedtagelsen af forordningen, som ikke er bindende for og
ikke finder anvendelse i Det Forenede Kongerige. 
(37)          
            Denne forordning udgør en udvikling af
Schengenreglerne, som Irland ikke deltager i, jf. Rådets afgørelse 2001/192/EF
af 28. februar 2002 om anmodningen fra Irland om at deltage i visse
bestemmelser i Schengenreglerne. Irland deltager derfor ikke i vedtagelsen af
forordningen, som ikke er bindende for og ikke finder anvendelse i Irland — 
VEDTAGET DENNE FORORDNING:
KAPITEL I
ALMINDELIGE BESTEMMELSER
Artikel 1
Formål og anvendelsesområde 
1.                      
Ved denne forordning oprettes instrumentet for finansiel
støtte til forvaltning af de ydre grænser og den fælles visumpolitik (i det
følgende benævnt "instrumentet") som en del af Fonden for Intern
Sikkerhed (i det følgende benævnt "fonden"). 
Ved denne forordning og ved forordning (EU) nr.
…/2012 om et instrument for finansiel støtte til politisamarbejde, forebyggelse
og bekæmpelse af kriminalitet samt krisestyring som en del af Fonden for Intern
Sikkerhed oprettes Fonden for Intern Sikkerhed for perioden 1. januar 2014 til
31. december 2020. 
2.                      
I denne forordning fastsættes: 
a)      målet med den finansielle støtte og de
støtteberettigede foranstaltninger 
b)      den generelle ramme for gennemførelsen af
støtteberettigede foranstaltninger 
c)      de midler, der stilles til rådighed inden
for rammerne af instrumentet fra 1. januar 2014 til 31. december 2020, og fordelingen
af dem 
d)      formål og anvendelsesområde for de
forskellige specifikke måder, finansiering af udgifter til forvaltning af de
ydre grænser og den fælles visumpolitik sker på. 
3.                      
Ved denne forordning fastsættes det, at de regler,
der er fastsat i forordning (EU) nr. …/2012 [den horisontale forordning],
finder anvendelse. 
Artikel 2
Definitioner
I denne forordning forstås ved: 
a)           "ydre grænser":
medlemsstaternes landgrænser, herunder grænser ved indre vandveje (floder og
søer), søgrænser samt lufthavne, søhavne og havne ved indre vandveje (floder og
søer), der er omfattet af EU-rettens bestemmelser om passage af de ydre
grænser, uanset om disse grænser er midlertidige eller ej
b)           "midlertidige ydre
grænser": 
–              
fælles grænse mellem en medlemsstat, der anvender
Schengenreglerne fuldt ud, og en medlemsstat, der i henhold til sin
tiltrædelsesakt er forpligtet til at anvende Schengenreglerne fuldt ud, men for
hvilken den relevante rådsafgørelse om bemyndigelse af den pågældende
medlemsstat til at anvende disse regler fuldt ud endnu ikke er trådt i kraft
–              
den fælles grænse mellem to medlemsstater, der i
henhold til de respektive tiltrædelsesakter er forpligtet til at anvende
Schengenreglerne fuldt ud, men for hvilke den relevante rådsafgørelse om
bemyndigelse af de pågældende medlemsstater til at anvende disse regler fuldt
ud endnu ikke er trådt i kraft.
c)           "grænseovergangssted": et
af de kompetente myndigheder godkendt overgangssted for passage af de ydre
grænser som meddelt i overensstemmelse med artikel 34, stk. 2, i
forordning (EF) nr. 562/2006
d)           "evaluerings- og
overvågningsmekanisme for Schengenreglerne": kontrol af anvendelsen af
Schengenreglerne som fastsat i forordning (EU) nr. …/2012[30] [X]
e)           "krisesituation": en
situation med et akut og ekstraordinært pres, når et stort eller
uforholdsmæssigt højt antal tredjelandsstatsborgere forsøger, eller forventes
at forsøge, at indrejse på en eller flere medlemsstaters område.
Artikel 3
Mål 
1.                      
Det overordnede mål med instrumentet er at bidrage
til et højt sikkerhedsniveau i Den Europæiske Union. 
2.                      
Inden for det overordnede mål, der er fastsat i
stk. 1, bidrager instrumentet – i lighed med prioriteterne i de relevante
EU-strategier, -programmer samt risiko- og trusselsvurderinger – til følgende
specifikke mål:
a)      støtte en fælles visumpolitik for at
lette lovlig rejseaktivitet, sikre ligebehandling af tredjelandsstatsborgere og
bekæmpe ulovlig migration.
Målopfyldelsen vurderes ud fra indikatorer som
bl.a. antallet af konsulater, som er tilstrækkeligt udstyret, sikret og/eller
udvidet, så de kan behandle visumansøgninger effektivt og tilbyde visumansøgere
et godt serviceniveau.
b)      støtte grænseforvaltningen for at sikre
såvel et højt beskyttelsesniveau ved de ydre grænser som gnidningsløs passage
af dem i overensstemmelse med Schengenreglerne.
Målopfyldelsen vurderes ud fra indikatorer som
bl.a. udvikling af udstyr til grænsekontrol og pågribelse af ulovlige
indvandrere fra tredjelande ved de ydre grænser i forhold til risikoniveauet
ved det pågældende afsnit af den ydre grænse. 
3.                      
Med henblik på at nå disse mål bidrager
instrumentet til at nå følgende specifikke operationelle mål: 
a)      fremme udviklingen og gennemførelsen af
politikker, der skal sikre, at ingen personer uanset nationalitet kontrolleres
ved passage af de indre grænser, og at der foretages personkontrol og effektiv
overvågning af passage af de ydre grænser 
b)      gradvis oprette et integreret system for
forvaltning af de ydre grænser, herunder et styrket samarbejde ved de ydre
grænser mellem medlemsstaternes migrationsmyndigheder og retshåndhævende
myndigheder samt foranstaltninger på territoriet og nødvendige
ledsageforanstaltninger vedrørende dokumentsikkerhed og identitetshåndtering 
c)      fremme udviklingen og gennemførelsen af
den fælles politik vedrørende visa og andre tilladelser til kortvarigt ophold,
herunder det konsulære samarbejde 
d)      etablere og forestå drift af it-systemer,
disses kommunikationsinfrastruktur og udstyr til forvaltning af migrationsstrømme
på tværs af EU’s ydre grænser 
e)      sikre en effektiv og ensartet anvendelse
af EU-reglerne om grænser og visum, herunder Schengenevalueringen og
overvågningsmekanismen 
f)       styrke samarbejdet mellem medlemsstater,
der opererer i tredjelande for så vidt angår tilstrømning af
tredjelandsstatsborgere til medlemsstaters område og samarbejdet med
tredjelande herom. 
4.                      
Instrumentet skal også bidrage til finansiering af
teknisk bistand på medlemsstaternes eller Kommissionens initiativ. 
Artikel 4 
Støtteberettigede foranstaltninger 
1.                      
Inden for målene i artikel 3 og i lyset af
konklusionerne fra den politiske dialog, jf. artikel 13 i forordning (EU)
nr…./2012 [den horisontale forordning] støtter instrumentet medlemsstaternes
foranstaltninger og foranstaltninger i medlemsstaterne, særlig: 
a)      infrastruktur, bygninger og systemer, der
er nødvendige ved grænseovergange, til overvågning mellem
grænseovergangsstederne og til beskyttelse mod ulovlig passage af de ydre
grænser
b)      operativt udstyr samt transport- og kommunikationssystemer,
der er nødvendigt for effektiv grænsekontrol og opdagelse af personer,
eksempelvis faste terminaler til søgning i visuminformationssystemet,
Schengeninformationssystemet og det europæiske billedlagringssystem, herunder
den nyeste teknologi
c)      it-systemer til forvaltning af
migrationsstrømme på tværs af grænserne 
d)      infrastruktur, bygninger og operativt
udstyr, der er nødvendigt for behandling af visumansøgning og konsulært
samarbejde 
e)      undersøgelser, pilotprojekter og
foranstaltninger med henblik på at skabe myndighedssamarbejde inden for og
mellem medlemsstater og at gennemføre de henstillinger, operationelle
standarder og former for bedste praksis, der fremkommer som resultat af det
operationelle samarbejde mellem medlemsstater og EU-agenturer. 
2.                      
Inden for de mål, der er fastsat i artikel 3, skal
instrumentet støtte foranstaltninger med relation til og i tredjelande, særlig:

a)      informationssystemer, redskaber og udstyr
til informationsudveksling mellem medlemsstater og tredjelande 
b)      foranstaltninger, der har til formål at
skabe operationelt samarbejde mellem medlemsstater og tredjelande, herunder
fælles operationer 
c)      undersøgelser, arrangementer, uddannelse,
udstyr og pilotprojekter med henblik på at bibringe tredjelande ad hoc teknisk
og operationel ekspertise 
d)      undersøgelser, arrangementer, uddannelse,
udstyr og pilotprojekter med henblik på at gennemføre specifikke henstillinger,
operationelle standarder og former for bedste praksis, der fremkommer som
resultat af det operationelle samarbejde mellem medlemsstater og EU-agenturer i
tredjelande. 
3.                      
De foranstaltninger, der er omhandlet i stk. 1,
litra a), er ikke støtteberettigede for så vidt angår midlertidige ydre
grænser. 
4.                      
Foranstaltninger i forbindelse med midlertidig og
ekstraordinær genindførelse af kontrol ved de indre grænser som omhandlet i
Schengengrænsekodeksen er ikke støtteberettigede. 
KAPITEL II
FINANSIEL RAMME OG GENNEMFØRELSESRAMME
Artikel 5
Samlede midler og gennemførelse 
1.                      
De samlede midler til gennemførelse af denne
forordning udgør 3 520 mio. EUR. 
2.                      
De årlige bevillinger godkendes af
budgetmyndigheden inden for den finansielle ramme. 
3.                      
De samlede midler skal anvendes som følger: 
a)      nationale programmerer i henhold til
artikel 9 og 12
b)      driftsstøtte inden for rammerne af de
nationale programmer og på de betingelser, der er fastsat i artikel 10 
c)      den særlige transitordning i henhold til
artikel 11 
d)      EU-foranstaltninger i henhold til artikel
13 
e)      krisebistand i henhold til artikel 14 
f)       gennemførelse af et program til
etablering og drift af nye it-systemer til forvaltning af migrationsstrømme på
tværs af EU’s ydre grænser på de betingelser, der er fastsat i artikel 15 
g)      teknisk bistand i henhold til artikel 16.
4.                      
Instrumentets budget gennemføres ved delt forvaltning
i overensstemmelse med artikel 55, stk. 1, litra b), i forordning (EU)
nr…./2012 [den nye finansforordning], dog ikke for så vidt angår de
EU-foranstaltninger, der er omhandlet i artikel 13, den krisebistand, der
er omhandlet i artikel 14, og den tekniske bistand, der er omhandlet i
artikel 16, stk. 1. 
Den eller de metode(r), der anvendes ved
gennemførelsen af budgettet for programmet for udvikling af nye it-systemer, er
fastlagt ved den gennemførelsesretsakt, som er omhandlet i artikel 15, stk. 2. 
5.                      
De samlede midler anvendes vejledende som følger:
a)      2 000 mio. EUR til medlemsstaternes
nationale programmer 
b)      1 100 mio. EUR til etablering og
drift af nye it-systemer til forvaltning af migrationsstrømme på tværs af EU’s
ydre grænser, jf. artikel 15, stk. 2. 
c)      150 mio. EUR til den særlige
transitordning 
d)      270 mio. EUR til EU-foranstaltninger,
krisebistand og teknisk bistand på Kommissionens initiativ. 
6.                      
De samlede midler i henhold til denne forordning og
forordning (EU) nr. …/2012 om et instrument for finansiel støtte til
politisamarbejde, forebyggelse og bekæmpelse af kriminalitet samt krisestyring
som en del af Fonden for Intern Sikkerhed som fastsat i stk. 1 udgør tilsammen
den finansielle ramme for Fonden for Intern Sikkerhed og det primære referencegrundlag
for budgetmyndigheden under den årlige budgetprocedure i overensstemmelse med
punkt 17 i den interinstitutionelle aftale mellem Europa-Parlamentet, Rådet og
Kommissionen om samarbejde i budgetanliggender og forsvarlig finansiel
forvaltning[31].

7.                      
De lande, der er associeret i gennemførelsen,
anvendelsen og udviklingen af Schengenreglerne, deltager i instrumentet i
overensstemmelse med denne forordning. 
8.                      
Der indgås aftaler om disse landes finansielle
bidrag til instrumentet og de supplerende regler, der er nødvendige for
landenes deltagelse, herunder bestemmelser, som sikrer, at EU’s finansielle
interesser beskyttes, og som bemyndiger Revisionsretten til at foretage
kontrol. 
De finansielle bidrag fra de pågældende lande
supplerer de samlede EU‑budgetmidler, der er omhandlet i stk. 1. 
Artikel 6
Midler til støtteberettigede
foranstaltninger i medlemsstaterne
1.                      
Den vejledende tildeling af 2 000 mio. EUR til
medlemsstaterne er som følger:
a)      1 200 mio. EUR som anført i bilag I 
b)      450 mio. EUR på grundlag af den
mekanisme, der beskrives i artikel 7 
c)      inden for rammerne af
midtvejsevalueringen og for perioden fra og med budgetåret 2018 tildeles 350
mio. EUR, de resterende disponible bevillinger i henhold til denne artikel
eller et andet beløb som fastsat i henhold til stk. 2 på grundlag af
risikoanalysen og den mekanisme, der er fastsat i artikel 8. 
2.                      
For korrekt at opfylde denne forordnings mål i
tilfælde af uforudsete eller nye omstændigheder og/eller for at sikre en
effektiv gennemførelse af det budget, der er til rådighed i henhold til denne
forordning, bemyndiges Kommissionen til at vedtage delegerede retsakter efter
artikel 17 med henblik på at justere det vejledende beløb, der er fastsat i
stk. 1, litra c). 
3.                      
Medlemsstater, der tiltræder Unionen i perioden
2012-2020, tildeles ikke samtidigt midler fra de nationale programmer i henhold
til instrumentet, så længe de nyder godt af et midlertidigt EU-instrument, som
yder bistand til de støtteberettigede medlemsstater til finansiering af
foranstaltninger ved EU’s nye ydre grænser med henblik på gennemførelse af
Schengenreglerne om grænser, visum og kontrol ved de ydre grænser. 
Artikel 7
Midler til specifikke foranstaltninger
1.                      
Medlemsstaterne kan ud over de tildelte midler, som
beregnes i overensstemmelse med artikel 6, stk. 1, litra a), modtage et ekstra
beløb, forudsat at det er øremærket som sådan i programmet og anvendes til at
gennemføre specifikke foranstaltninger som anført i bilag II. 
2.                      
Kommissionen tillægges beføjelser til at vedtage
delegerede retsakter i overensstemmelse med artikel 17 med henblik på om
nødvendigt at revidere listen over specifikke foranstaltninger i bilag II. På
grundlag af de nye specifikke foranstaltninger kan medlemsstaterne modtage
ekstra beløb i overensstemmelse med stk. 1, hvis de nødvendige midler er til
rådighed. 
3.                      
De ekstra beløb i henhold til denne artikel
tildeles de berørte medlemsstater ved individuelle finansieringsafgørelser, der
godkender eller reviderer deres nationale program i overensstemmelse med den
procedure, der er fastsat i artikel 14 i forordning (EU) nr…./2012 [den
horisontale forordning]. 
Artikel 8
Midler i forbindelse med
midtvejsevalueringen
1.                      
For at tildele det beløb, der er nævnt i artikel 6,
stk. 1, litra c), inden den 1. juni 2017 udarbejder Kommissionen på grundlag af
input og i samråd med Frontex en rapport, som i overensstemmelse med Frontex’
risikoanalyse fastlægger risikoniveauerne ved de ydre grænser for perioden
2017-2020. Risikoniveauerne baseres på grænseforvaltningsbyrden og på truslerne
mod sikkerheden ved medlemsstaternes ydre grænser i 2014-2016, under
hensyntagen til bl.a. mulige fremtidige tendenser for migrationsstrømme og
ulovlige aktiviteter ved de ydre grænser i lyset af den sandsynlige politiske,
økonomiske og sociale udvikling i de pågældende tredjelande, navnlig nabolande.

I rapporten fastlægges trusselsniveauet for de
enkelte sektioner af den ydre grænse ved at multiplicere længden af det
pågældende afsnit af grænsen med den vægt, som sektionen er tildelt, således: 
a)      ydre landgrænser:
i)        faktor 1 for normal trussel
ii)       faktor 3 for middel trussel
iii)      faktor 5 for høj trussel.
b)      ydre søgrænse:
i)        faktor 1 for normal trussel
ii)       faktor 3 for middel trussel
iii)      faktor 5 for høj trussel.
På grundlag af rapporten beslutter Kommissionen,
hvilke medlemsstater der skal modtage et ekstra beløb. De medlemsstater, hvis
trusselsniveau er steget i forhold til det trusselsniveau, der blev fastlagt i
forbindelse med beregningen i forbindelse med budgetår 2013 i henhold til
beslutning 574/2007/EF, vil pro rata modtage ekstra midler. 
2.                      
For så vidt angår den fordeling af midler, der er
omhandlet i stk. 1, gælder det, at: 
a)      der, selv om den ikke udgør en ydre
landgrænse, tages hensyn til den linje mellem områderne, der er omhandlet i
artikel 1 i Rådets forordning (EF) nr. 866/2004 af
29. april 2004 om en ordning i henhold til artikel 2 i protokol nr.
10 til tiltrædelsesakten, så længe bestemmelserne i artikel 1 i protokol nr. 10
om Cypern til tiltrædelsesakten af 2003 er gældende, men ikke til længden af
søgrænsen nord for denne linje
b)      der ved “de ydre søgrænser" forstås
de ydre grænser for medlemsstaternes søterritorium, som defineret i henhold til
artikel 4-16 i De Forenede Nationers havretskonvention. I tilfælde, hvor der er
behov for regelmæssige operationer over store afstande for at forhindre ulovlig
migration/ulovlig indrejse, er grænsen dog den ydre grænse for områder med høj
trusselsgrad. Dette fastlægges under hensyntagen til de relevante operationelle
data for 2014-2016, som de pågældende medlemsstater indgiver. 
3.                      
Desuden kan medlemsstaterne frem til den 1. juni
2017 på initiativ af Kommissionen modtage et ekstra beløb, forudsat at det er
øremærket som sådan i programmet og anvendes til at gennemføre specifikke
foranstaltninger, som fastlægges i lyset af EU’s prioriteter på det tidspunkt. 
Derfor tillægges Kommissionen beføjelser til at
vedtage delegerede retsakter i overensstemmelse med artikel 17 med henblik på
at revidere listen over specifikke foranstaltninger i bilag II. 
4.                      
De ekstra midler i henhold til denne artikel
tildeles de berørte medlemsstater ved individuelle finansieringsafgørelser, der
godkender eller reviderer deres nationale program i overensstemmelse med den
procedure, der er fastsat i artikel 14 i forordning (EU) nr…./2012 [den
horisontale forordning]. 
Artikel 9
Nationale programmer
1.                      
Det nationale program, der skal forberedes inden
for rammerne af instrumentet og de nationale programmer, der skal forberedes i
henhold til forordning (EU) nr. …/2012 om et instrument for finansiel støtte
til politisamarbejde, forebyggelse og bekæmpelse af kriminalitet samt
krisestyring som en del af Fonden for Intern Sikkerhed, skal udarbejdes i
fællesskab af medlemsstaterne og forelægges Kommissionen som ét nationalt
program for fonden og i overensstemmelse med artikel 14 i forordning (EU) nr.
…/2012 [den horisontale forordning].
2.                      
Inden for rammerne af de nationale programmer, der
skal undersøges og godkendes i overensstemmelse med artikel 14 i forordning
(EU) nr. …/2012 [den horisontale forordning], skal medlemsstaterne navnlig
forfølge følgende mål: 
a)      udvikle det europæiske
grænseovervågningssystem i overensstemmelse med EU-retten og
EU-retningslinjerne 
b)      understøtte og udvikle den eksisterende
nationale kapacitet til forvaltning af de ydre grænser, idet der tages hensyn
til bl.a. den teknologiske udvikling og/eller standarder med relation til
forvaltning af migrationsstrømme 
c)      støtte videreudvikling af den forvaltning
af migrationsstrømme, der organiseres af medlemsstaternes konsulære og øvrige
tjenester i tredjelande, for at lette lovlig rejseaktivitet og bekæmpe ulovlig migration
i Unionen 
d)      forstærke den integrerede
grænseforvaltning ved at afprøve og indføre nye redskaber, interoperable
systemer og arbejdsmetoder med henblik på at forbedre informationsudvekslingen
inden for medlemsstaten eller myndighedssamarbejde 
e)      sikre korrekt og ensartet anvendelse af
EU-retten vedrørende grænsekontrol og visum, når der konstateres svagheder på
EU-niveau, sådan som Schengenevalueringsmekanismen viser 
f)       øge kapaciteten til at imødegå akutte
udfordringer, herunder aktuelle og fremtidige trusler og pres ved EU’s ydre
grænser, under hensyntagen til særlig Frontex’ risikoanalyse. 
Artikel 10 
Driftsstøtte under medlemsstaternes
nationale programmer
1.                      
En medlemsstat kan anvende op til 50 % af det
beløb, som inden for rammerne af instrumentet er tildelt dets nationale
program, til at finansiere driftsstøtte til de offentlige myndigheder, der har
ansvaret for at udføre sådanne opgaver og tjenester, som udgør offentlige
tjenester for Unionen. De pågældende opgaver og tjenester vedrører et eller
flere af de mål, der er omhandlet i artikel 3, stk. 2, litra a), litra c) og
litra d). 
2.                      
Der gives kun driftsstøtte, såfremt den pågældende
medlemsstat opfylder følgende betingelser: 
a)      overholdelse af EU-retten vedrørende
grænser og visum 
b)      overholdelse af EU-standarder og
-retningslinjer for god forvaltning af grænser og visum, særlig
Schengenkataloget over kontrol ved de ydre grænser, håndbog for grænsevagter og
visumhåndbogen. 
3.                      
Med henblik herpå vurderer Kommissionen, inden den
godkender de nationale programmer, udgangssituationen i den medlemsstat, som
har angivet, at den vil anmode om driftsstøtte. 
Vurderingen drøftes med den pågældende
medlemsstat. 
Efter drøftelsen kan Kommissionens godkendelse af
medlemsstatens budgetstøtte inden for rammerne af det nationale program gøres
betinget af programmering og gennemførelse af en række foranstaltninger, der
har til formål at sikre, at de betingelser, der er fastsat i stk. 2, er opfyldt
fuldt ud på tidspunktet for budgetstøtten. 
4.                      
Driftsstøtten skal fokusere på konkrete opgaver
og/eller tjenester og på målene som fastsat i bilag III. Den indebærer fuld refusion
for udgifterne ved udførelsen af de opgaver og/eller tjenester, der er fastsat
i det nationale program, inden for de økonomiske rammer, som programmet og
loftet i stk. 1 afstikker. 
5.                      
Driftsstøtten overvåges og er genstand for
informationsudveksling mellem Kommissionen og den berørte medlemsstat set i
forhold til medlemsstatens udgangssituation, de mål, der skal nås, og de
indikatorer, der skal anvendes til at måle fremskridt. 
6.                      
Kommissionen fastsætter ved gennemførelsesretsakter
procedurer for indberetninger om anvendelsen af denne bestemmelse og andre
praktiske foranstaltninger, som medlemsstaterne og Kommissionen måtte træffe
for at efterleve bestemmelserne i denne artikel. Disse gennemførelsesretsakter
vedtages efter undersøgelsesproceduren i artikel 18, stk. 2,
Artikel 11
Driftsstøtte til den særlige
transitordning 
1.                      
Instrumentet yder støtte til dækning af de mistede
gebyrer for transitvisa og de yderligere omkostninger ved gennemførelsen af
Forenklet Transitdokument- og Forenklet Jernbanetransitdokument-ordningen i
overensstemmelse med Rådets forordning (EF) nr. 693/2003 og Rådets forordning
(EF) nr. 694/2003.
2.                      
De midler, der tildeles Litauen i henhold til stk.
1, må ikke overstige 150 mio. EUR for perioden 2014-2020 og stilles til
rådighed for Litauen i form af yderligere specifik driftsstøtte. 
3.                      
Ved anvendelsen af stk. 1 forstås ved yderligere
omkostninger de omkostninger, der følger direkte af de specifikke krav i
forbindelse med gennemførelsen af den særlige transitordning, og som ikke
opstår som følge af udstedelsen af transitvisa eller andre visa.
Følgende former for yderligere omkostninger kan
finansieres:
a)      infrastrukturinvesteringer
b)      uddannelse af medarbejdere, der
gennemfører den særlige transitordning
c)      yderligere driftsomkostninger, herunder
løn til de medarbejdere, der specifikt gennemfører den særlige transitordning.
4.                      
De mistede gebyrer, som er omhandlet i stk. 1,
beregnes på grundlag af det gebyrniveau for visa og gebyrfritagelser, der er
fastsat ved aftalen mellem Den Europæiske Union og Den Russiske Føderation om
lempelse af visumreglerne, inden for den finansielle ramme, der er fastsat i
stk. 2. 
5.                      
Kommissionen og Litauen tager anvendelsen af denne
artikel op til revision i tilfælde af ændringer med konsekvenser for den
særlige transitordnings eksistens og/eller den måde, ordningen fungerer på. 
6.                      
Ved gennemførelsesretsakter fastlægger Kommissionen
procedurer for indberetninger om anvendelsen af denne bestemmelse og andre
finansielle og praktiske foranstaltninger i øvrigt, som Litauen og Kommissionen
måtte træffe for at efterleve denne artikel. Disse gennemførelsesretsakter
vedtages efter undersøgelsesproceduren i artikel 18, stk. 2.
7.                      
Med henblik på at sikre, at den særlige
transitordning fungerer tilfredsstillende, kan Kommissionen indføre særlige
ordninger for mellemliggende betalinger, som fraviger bestemmelserne i
forordning (EU) nr. .../2012 [den horisontale forordning]. 
Artikel 12
Programmering i overensstemmelse med
evalueringsmekanismen til kontrol og overvågning af anvendelsen af
Schengenreglerne 
Efter vedtagelsen af en
Schengenevalueringsrapport i overensstemmelse med forordningen om indførelse af
en evaluerings- og overvågningsmekanisme til kontrol af anvendelsen af
Schengenreglerne undersøger den berørte medlemsstat sammen med Kommissionen og
Frontex, hvilke foranstaltninger dens konklusioner måtte give anledning til, og
hvordan henstillingerne i givet fald skal gennemføres inden for rammerne af
medlemsstatens nationale program. 
Om nødvendigt reviderer medlemsstaten sit
nationale program under hensyntagen til rapportens resultater og henstillinger.

Hvis det er relevant, foretager medlemsstaten
i samråd med Kommissionen og Frontex en omfordeling af midler i det nationale
program, herunder om nødvendigt midler til driftsstøtte, og/eller den træffer
foranstaltninger eller tilpasser foranstaltninger med henblik på at afhjælpe
svaghederne i overensstemmelse med Schengenevalueringsrapportens resultater og
henstillinger.
Artikel 13 
EU-foranstaltninger 
1.                      
På Kommissionens initiativ kan instrumentet
anvendes til at finansiere tværnationale foranstaltninger eller
foranstaltninger af særlig interesse for Unionen ("EU‑foranstaltninger")
vedrørende de generelle, specifikke og operationelle mål, der er omhandlet i
artikel 3. 
2.                      
For at være berettiget til støtte skal
EU-foranstaltninger særlig støtte følgende mål: 
a)      støtte det forberedende arbejde, den
overvågning, den administrative og tekniske bistand og den udvikling af en
evalueringsmekanisme, som kræves for at gennemføre politikker for de ydre
grænser og visum, herunder gennemførelsen af Schengensamarbejdet som fastsat
ved forordning (EU) nr… om indførelse af en evaluerings- og
overvågningsmekanisme til kontrol af anvendelsen af Schengenreglerne og
Schengengrænsekodeksen 
b)      forbedre kendskabet til og forståelsen af
de forhold, der er fremherskende i medlemsstaterne, gennem analyser, evaluering
og nøje overvågning af politikker 
c)      støtte udvikling af statistiske
værktøjer, metoder og fælles indikatorer
d)      støtte og overvåge gennemførelsen af
EU-lovgivning og EU’s politiske mål i medlemsstaterne samt vurdere effektivitet
og virkninger heraf 
e)      fremme netværk, gensidige
læringsprocesser samt kortlægning og udbredelse af god praksis og innovative
tilgange på EU-plan 
f)       skabe bevidsthed om EU’s politikker og
mål hos berørte parter og i den brede offentlighed, herunder gennem
koncernkommunikation om EU’s overordnede politiske målsætninger 
g)      øgning af de vigtigste europæiske
netværks evne til at fremme, støtte og videreudvikle EU-politikker og -mål
h)      støtte særligt innovative projekter og
udvikle nye metoder og/eller teknologier, som kan overføres til andre
medlemsstater, især projekter, hvis formål er afprøvning og validering af
forskningsprojekter 
i)       støtte foranstaltninger i relation til
tredjelande som omhandlet i artikel 4, stk. 2. 
3.                      
EU-foranstaltninger gennemføres i overensstemmelse
med artikel 7 i forordning (EU) nr…./2012 [den horisontale forordning]. 
Artikel 14
Krisebistand
1.                      
Instrumentet yder finansiel støtte med henblik på
at dække akutte og specifikke behov i tilfælde af krisesituationer som fastsat
i artikel 2, litra e).
2.                      
Krisebistand gennemføres i overensstemmelse med den
mekanisme, der er fastsat i artikel 8 i forordning (EU) nr…./2012 [den
horisontale forordning]. 
Artikel 15
Oprettelse af et program for udvikling
af nye it-systemer 
1.                      
Programmet for udvikling af nye it-systemer til
forvaltning af tredjelands-statsborgeres grænsepassage tildeles et vejledende
beløb på 1 100 mio. EUR. Programmet gennemføres i
overensstemmelse med EU‑lovgivningen om nye it‑systemer og deres
kommunikationsinfrastruktur bl.a. med henblik på at forbedre forvaltningen og
kontrollen med migrationsstrømme ved de ydre grænser gennem styrket
grænsekontrol og hurtigere grænsepassage for lovligt rejsende. 
2.                      
Gennemførelsen af dette program påhviler
Kommissionen. Den vedtager en flerårig strategisk ramme, som bl.a. omfatter:
a)      de vigtigste foranstaltninger, der skal
træffes 
b)      en oversigt over budgettet opdelt i
budgetår 
c)      tidsplanen for gennemførelsen
d)      de forvaltningsmetoder, der anvendes ved
gennemførelsen af de vigtigste foranstaltninger. Foranstaltningerne kan
gennemføres           
- direkte af Kommissionen eller af forvaltningsorganer    
- indirekte af andre enheder og personer end medlemsstaterne i overensstemmelse
med artikel [57] i forordning (EU) nr. …/2012 [den nye finansforordning].
De vigtigste foranstaltninger omfatter særlig
udvikling og afprøvning af den centrale del og af applikationer, der er fælles
for systemernes nationale dele, den kommunikationsinfrastruktur, der forbinder
de centrale og nationale dele, koordinering af ibrugtagningen af dem og
beskyttelsen af systemernes sikkerhed. kommissionen vedtager den strategiske
ramme og eventuelle revisioner heraf ved gennemførelsesretsakter.
Gennemførelsesretsakterne vedtages efter undersøgelsesproceduren i
artikel 18, stk. 2.
Artikel 16
Teknisk bistand
1.                      
På Kommissionens initiativ og/eller vegne kan der
via instrumentet ydes op til 1,7 mio. EUR om året i teknisk bistand til
Fonden for Intern Sikkerhed, jf. artikel 10 i forordning (EU) nr.
…/2012 [den horisontale forordning]. 
2.                      
På en medlemsstats initiativ kan der via
instrumentet ydes op til 5 % af det samlede beløb, der bevilges
medlemsstaten i teknisk bistand inden for rammerne af det nationale program,
jf. artikel 20 i forordning (EU) nr. …/2012 [den horisontale
forordning]. 
KAPITEL III 
AFSLUTTENDE BESTEMMELSER 
Artikel 17
Udøvelse af de delegerede beføjelser
1.                      
Kommissionen tillægges beføjelser til at vedtage
delegerede retsakter på de i denne artikel fastlagte betingelser.
2.                      
Beføjelsen til at vedtage delegerede retsakter, jf.
denne forordning, tillægges Kommissionen for en periode på syv år fra datoen
for denne forordnings ikrafttræden. Delegationen af beføjelser forlænges
stiltiende for perioder af samme varighed, medmindre Europa-Parlamentet eller
Rådet modsætter sig en sådan forlængelse senest tre måneder inden udløbet af
hver periode.
3.                      
Den i stk. 1 omhandlede delegering af
beføjelser kan til enhver tid tilbagekaldes af Europa-Parlamentet eller Rådet.
En afgørelse om tilbagekaldelse bringer de i den pågældende afgørelse anførte
delegerede beføjelser til ophør. Den får virkning dagen efter offentliggørelsen
af afgørelsen i Den Europæiske Unions Tidende eller på et senere
tidspunkt, der er angivet heri. Den berører ikke gyldigheden af de delegerede
retsakter, der allerede er i kraft.
4.                      
Så snart Kommissionen vedtager en delegeret
retsakt, giver den samtidig Europa‑Parlamentet og Rådet meddelelse herom.
5.                      
En delegeret retsakt, der vedtages i henhold til
denne forordning, træder kun i kraft, hvis hverken Europa-Parlamentet eller
Rådet har gjort indsigelse imod den senest to måneder fra meddelelsen af
retsakten til Europa-Parlamentet og Rådet, eller hvis Europa-Parlamentet og
Rådet inden udløbet af denne frist begge har informeret Kommissionen om, at de
ikke vil gøre indsigelse. Denne periode forlænges med to måneder på
foranledning af Europa-Parlamentet eller Rådet.
Artikel 18
Udvalgsprocedure 
1.                      
Kommissionen bistås af det fælles udvalg for asyl,
migration og sikkerhed, der blev nedsat ved artikel 55, stk. 1, i
forordning (EU) nr. …./2012 [den horisontale forordning].
2.                      
Når der henvises til dette stykke, finder artikel 5
i forordning (EU) nr. 182/2011 anvendelse. 
Artikel 19 
Anvendelse af forordning (EU) nr.
…/2012… [den horisontale forordning] 
Bestemmelserne i forordning (EU) nr. …/2012
[den horisontale forordning] finder anvendelse på instrumentet. 
Artikel 20
Ophævelse
af retsakt 
Europa-Parlamentets og Rådets beslutning nr.
574/2007/EF om oprettelse af Fonden for De Ydre Grænser ophæves med virkning
fra 1. januar 2014. 
Artikel 21
Overgangsbestemmelser
1.                      
Denne forordning er ikke til hinder for
videreførelse eller ændring, herunder hel eller delvis annullering, af de
pågældende projekter og årlige programmer indtil deres afslutning eller af
støtte, som Kommissionen har godkendt på grundlag af beslutning 2007/574/EF
eller anden lovgivning, der gælder for støtten pr. 31. december 2013. 
2.                      
Når Kommissionen vedtager afgørelser om
samfinansiering under dette instrument, tager den hensyn til de
foranstaltninger, som er vedtaget på grundlag af beslutning 2007/574/EF inden [dato
for offentliggørelse i Den Europæiske Unions Tidende], og som har
finansielle virkninger i den periode, som samfinansieringen vedrører.
3.                      
Forpligtelser, der er indgået i forbindelse med
samfinansiering, som er godkendt af Kommissionen mellem den 1. januar 2011 og
den 31. december 2013, og for hvilke de dokumenter, der er nødvendige for, at
foranstaltningerne kan afsluttes, ikke er sendt til Kommissionen inden for
fristen for fremlæggelse af den endelige rapport, frigøres automatisk af
Kommissionen senest den 31. december 2017, hvilket giver anledning til
tilbagebetaling af uretmæssigt udbetalte beløb.
4.                      
Beløb, der vedrører foranstaltninger, som er
suspenderet på grund af retsforfølgning eller administrativ klage med
opsættende virkning, lades ude af betragtning ved beregningen af det beløb, som
skal frigøres automatisk.
Artikel 21
Revision
På grundlag af forslag fra Kommissionen tager
Europa-Parlamentet og Rådet denne forordning op til revision senest den
30. juni 2020.
Artikel 22
Ikrafttrædelse og anvendelse
Denne forordning træder i kraft på dagen efter
offentliggørelsen i Den Europæiske Unions Tidende.
Denne forordning er bindende i alle
enkeltheder og gælder umiddelbart i medlemsstaterne i overensstemmelse med
traktaterne.
Udfærdiget i Bruxelles, den
På Europa-Parlamentets vegne                    På
Rådets vegne
Formand                                                        Formand
BILAG I 
Beløb, der udgør grundlaget for medlemsstaternes nationale programmer 
 Medlemsstat || Minimumsbeløb || 2010-2012 gennemsnit || Fordeling på grundlag af procentdel || Samlet beløb 
 Østrig || 5 000 000 || 0,82 % || 8 699 674 || 13 699 674 
 Belgien || 5 000 000 || 1,13 % || 11 886 638 || 16 886 638 
 Bulgarien || 5 000 000 || 3,18 % || 33 578 849 || 38 578 849 
 Cypern || 5 000 000 || 1,76 % || 18 521 213 || 23 521 213 
 Den Tjekkiske Republik || 5 000 000 || 0,84 % || 8 907 377 || 13 907 377 
 Danmark || 5 000 000 || 0,48 % || 5 053 171 || 10 053 171 
 Estland || 5 000 000 || 1,51 % || 15 933 661 || 20 933 661 
 Finland || 5 000 000 || 2,87 % || 30 320 668 || 35 320 668 
 Frankrig || 5 000 000 || 7,20 % || 75 956 454 || 80 956 454 
 Tyskland || 5 000 000 || 4,21 % || 44 390 681 || 49 390 681 
 Grækenland || 5 000 000 || 14,56 % || 153 636 854 || 158 636 854 
 Ungarn || 5 000 000 || 3,22 % || 34 018 515 || 39 018 515 
 Island || 5 000 000 || 0,03 % || 310 455 || 5 310 455 
 Italien || 5 000 000 || 13,62 % || 143 660 373 || 148 660 373 
 Letland || 5 000 000 || 0,95 % || 9 989 974 || 14 989 974 
 Litauen* || 5 000 000 || 1,77 % || 18 709 058 || 23 709 058 
 Luxembourg || 5 000 000 || 0,04 % || 379 909 || 5 379 909 
 Malta || 5 000 000 || 3,43 % || 36 173 227 || 41 173 227 
 Nederlandene || 5 000 000 || 2,30 % || 24 315 326 || 29 315 326 
 Norge || 5 000 000 || 0,84 % || 8 846 929 || 13 846 929 
 Polen || 5 000 000 || 3,97 % || 41 883 809 || 46 883 809 
 Portugal || 5 000 000 || 1,25 % || 13 197 565 || 18 197 565 
 Rumænien || 5 000 000 || 5,05 % || 53 313 864 || 58 313 864 
 Slovakiet || 5 000 000 || 0,46 % || 4 835 168 || 9 835 168 
 Slovenien || 5 000 000 || 2,31 % || 24 371 875 || 29 371 875 
 Spanien || 5 000 000 || 17,13 % || 180 746 396 || 185 746 396 
 Sverige || 5 000 000 || 0,59 % || 6 189 272 || 11 189 272 
 Schweiz || 5 000 000 || 1,25 % || 13 216 801 || 18 216 801 
 Kroatien || 5 000 000 || 3,22 % || 33 956 244 || 38 956 244 
 I alt || 145 000 000 || 100 % || 1 055 000 000 || 1 200 000 000 
Bilag II
Fortegnelse over specifikke foranstaltninger 
1.                      
Oprettelsen af konsulære samarbejdsmekanismer
mellem mindst to medlemsstater, der giver store besparelser i forbindelse med
indgivelse af ansøgninger og udstedelse af visa i konsulaterne, i
overensstemmelse med visumkodeksens principper om samarbejde, herunder fælles
centre for visumansøgninger. 
2.                      
Indkøb af transportmidler og operativt udstyr, der
skønnes nødvendigt for fælles Frontex‑operation, i henhold dette
agenturets retningslinjer.
BILAG III
Mål for driftsstøtten inden for de nationale programmer 
Mål 1: fremme udviklingen og gennemførelsen
af politikker, der skal sikre, at ingen personer uanset nationalitet
kontrolleres ved passage af de indre grænser, og at der foretages personkontrol
og effektiv overvågning ved passage af de ydre grænser
- foranstaltninger 
- personaleomkostninger 
- omkostninger til tjenesteydelser, bl.a.
vedligeholdelse og reparationer 
- opdatering/udskiftning af udstyr 
- fast ejendom (afskrivning, renovering) 
Mål 2: fremme udviklingen og gennemførelsen
af den fælles politik vedrørende visa og andre tilladelser til kortvarigt
ophold, herunder konsulært samarbejde
- foranstaltninger 
- personaleomkostninger 
- omkostninger til tjenesteydelser, bl.a.
vedligeholdelse og reparationer 
- opdatering/udskiftning af udstyr 
- fast ejendom (afskrivning, renovering) 
Mål 3: etablering og drift af it-systemer,
disses kommunikationsinfrastruktur og udstyr til forvaltning af
migrationsstrømme på tværs af EU’s ydre grænser 
- operationel forvaltning af SIS II, VIS
og nye systemer, der oprettes i perioden 
- personaleomkostninger 
- omkostninger til tjenesteydelser, bl.a.
vedligeholdelse og reparationer 
- kommunikationsinfrastruktur og sikkerhed 
- opdatering/udskiftning af udstyr
- leje af sikrede lokaler og/eller renovering

FINANSIERINGSOVERSIGT 
1.           FORSLAGETS/INITIATIVETS RAMME 
              1.1.    Forslagets/initiativets betegnelse 
              1.2.    Berørt(e)
politikområde(r) inden for ABM/ABB-strukturen
              1.3.    Forslagets/initiativets
art 
              1.4.    Mål

              1.5.    Forslagets/initiativets
begrundelse 
              1.6.    Varighed
og finansielle virkninger 
              1.7.    Påtænkt(e)
forvaltningsmetode(r) 
2.           FORVALTNINGSFORANSTALTNINGER 
              2.1.    Bestemmelser
om kontrol og rapportering 
              2.2.    Forvaltnings-
og kontrolsystem 
              2.3.    Foranstaltninger
til forebyggelse af svig og uregelmæssigheder 
3.           FORSLAGETS/INITIATIVETS ANSLÅEDE
FINANSIELLE VIRKNINGER 
              3.1.    Berørte
udgiftspost(er) i budgettet og udgiftsområde(r) i den flerårige finansielle
ramme 
              3.2.    Anslåede
virkninger for udgifterne 
              3.2.1. Sammenfatning af de anslåede virkninger for
udgifterne 
              3.2.2. Anslåede
virkninger for aktionsbevillingerne 
              3.2.3. Anslåede
virkninger for administrationsbevillingerne
              3.2.4. Forenelighed
med indeværende flerårige finansielle ramme
              3.2.5. Tredjemands
bidrag til finansieringen 
              3.3.    Anslåede virkninger for
indtægterne
FINANSIERINGSOVERSIGT

1.                      
FORSLAGETS/INITIATIVETS RAMME 
1.1.                
Forslagets/initiativets betegnelse 

Meddelelsen
"Et mere åbent og sikkert Europa: Budgettet for indre anliggender
2014-2020":
Forslag til en
forordning om de almindelige bestemmelser for Asyl- og Migrationsfonden og
Fonden for Intern Sikkerhed og om et instrument for finansiel støtte til
politisamarbejde, forebyggelse og bekæmpelse af kriminalitet samt krisestyring
Forslag til en
forordning om et instrument for finansiel støtte til politisamarbejde,
forebyggelse og bekæmpelse af kriminalitet samt krisestyring,
forslag til en
forordning om et instrument for finansiel støtte til forvaltning af de ydre
grænser og den fælles visumpolitik som del af Fonden for Interne Sikkerhed.

1.2.                
Berørt(e) politikområde(r) inden for ABM/ABB-strukturen[32] 

Det nuværende
udgiftsområde 3, afsnit 18 – Indre anliggender
Fremtidige
flerårige finansielle overslag: Udgiftsområde 3 (Sikkerhed og EU-borgerskab) –
Intern sikkerhed
Forslagets/initiativets art 
þ Forslaget/initiativet drejer sig om en ny foranstaltning
(finansiering af indre anliggender i perioden 2014-2020)
¨ Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[33]

¨ Forslaget/initiativet
vedrører en forlængelse af en eksisterende foranstaltning 
¨ Forslaget/initiativet
drejer sig om omlægning af en foranstaltning til en ny foranstaltning 

1.3.                
Mål
1.3.1.          
Det eller de af Kommissionens flerårige
strategiske mål, som forslaget/initiativet vedrører 

Slutmålet med
politikker på området indre anliggender er at skabe et område uden indre
grænser, som EU-borgere og tredjelandsstatsborgere kan indrejse i, og hvor de
kan færdes, bo og arbejde, og derved bibringe nye idéer, kapital, viden og
innovation eller dække de nationale arbejdsmarkeders behov, og hvor de samtidig
kan have tillid til, at deres rettigheder fuldt ud respekteres, og at deres
sikkerhed garanteres. Det er vigtigt at samarbejde med lande uden for Unionen
og internationale organisationer for at nå dette mål.
Indre
anliggenders stigende betydning blev bekræftet af Stockholmprogrammet og den
tilhørende handlingsplan, hvis gennemførelse er en strategisk prioritet for
Unionen i de næste fem år, og som dækker områder som migration (lovlig
migration og integration, Asyl, ulovlig migration og tilbagesendelse),
sikkerhed (forebyggelse og bekæmpelse af terrorisme og organiseret
kriminalitet, politisamarbejde) og forvaltning af de ydre grænser (herunder
visumpolitik) samt den eksterne dimension af disse politikker.
Lissabontraktaten sætter desuden EU i stand til at øge ambitionsniveauet og
reagere på borgernes daglige bekymringer i området med frihed, sikkerhed og
retfærdighed. De politiske prioriteter på området indre anliggender, navnlig
integrationen af tredjelandsstatsborgere, skal derfor ses på baggrund af de syv
flagskibsinitiativer, der blev fremlagt i Europa 2020-strategien, som
sigter mod at hjælpe EU med at komme gennem den nuværende finansielle og
økonomiske krise og opnå intelligent, bæredygtig og inklusiv vækst. 
Via Fonden for
Intern Sikkerhed vil der blive ydet den støtte, der er nødvendig for at omsætte
EU's mål på området indre anliggender til håndgribelige resultater.

1.3.2.          
Specifikke mål og berørte ABM/ABB-aktiviteter 

FONDEN
FOR INTERN SIKKERHED
Instrumentet
for finansiel støtte til politisamarbejde, forebyggelse og bekæmpelse af
kriminalitet samt krisestyring
I
overensstemmelse med prioriteterne i EU's relevante strategier og programmer
samt trussels- og risikovurderinger vil instrumentet bidrage til at nå følgende
specifikke mål: 
a)         forebyggelse
og bekæmpelse af tværnational, grov og organiseret kriminalitet, herunder
terrorisme, og styrkelse af koordineringen af og samarbejdet mellem
medlemsstaternes retshåndhævende myndigheder og relevante tredjelande
b)         forøgelse
af medlemsstaternes og EU's kapacitet til effektivt at styre
sikkerhedsrelaterede risici og kriser og af beredskabet og af beskyttelsen af
mennesker og kritisk infrastruktur mod terrorangreb og andre
sikkerhedsrelaterede hændelser. 
Nuværende
berørte ABB-aktiviteter: 18.05
Instrumentet
for finansiel støtte til forvaltning af de ydre grænser og den fælles
visumpolitik
I
overensstemmelse med prioriteterne i EU's relevante strategier og programmer
samt trussels- og risikovurderinger vil instrumentet bidrage til at nå følgende
specifikke mål:
a)         støtte
en fælles visumpolitik for at lette rejse lovlig rejseaktivitet, sikre
ligebehandling af tredjelandsstatsborgere og bekæmpe ulovlig migration
b)         støtte
grænseforvaltningen for at sikre dels et højt beskyttelsesniveau for de ydre
grænser, dels en problemfri passage af de ydre grænser i overensstemmelse med
Schengenreglerne.
Nuværende
berørte ABB-aktiviteter: 18.02 (for så vidt som Fonden
for De Ydre grænser er berørt).

1.3.3.          
Forventede resultater og virkninger

Her anføres, hvilke
virkninger forslaget/initiativet bør have for målgrupperne.
Virkningerne
af forslaget for målgrupperne beskrives mere detaljeret i afsnit 4.1.2 i
konsekvensanalysen.
Generelt vil
en forenkling på alle niveauer af finansieringsprocessen og i forbindelse med
de enkelte forvaltningsmåder klart have gavnlige virkninger for forvaltningen
af den finansielle støtte. 
Politisamarbejde,
forebyggelse og bekæmpelse af kriminalitet samt krisestyring 
De vigtigste
modtagere af finansiel støtte vil være medlemsstaterne og deres retshåndhævende
myndigheder samt alle øvrige myndigheder, der er specialiseret i beskyttelse af
kritisk infrastruktur og krisestyring, men også relevante internationale og
ikke-statslige organisationer, når det er hensigtsmæssigt (f.eks. på området
forebyggelse af kriminalitet, bekæmpelse af radikalisering og politikkerne til
bekæmpelse af menneskehandel). 
Den målgruppe,
der vil have gavn af ændringerne, er hele befolkningen.  
De vigtigste resultater vil være 1) en forøget administrativ og
operationel kapacitet i medlemsstaterne til at påvise og med held retsforfølge
tværnational, grov og organiseret kriminalitet, herunder terrorisme for derved
at mindske de sikkerhedsrelaterede trusler som følge af denne kriminalitet, og
2) større modstandskraft på EU-plan over for kriser og katastrofer takket
være en mere sammenhængende EU-politik vedrørende risikostyring, der knytter
trussels- og risikovurderinger til beslutningsprocessen og en mere effektiv og
bedre koordineret reaktion fra EU's side på kriser, som knytter kapacitet og
ekspertise sammen. Et vigtigt mål vil også være at forbedre medlemsstaternes
kapacitet til at forebygge terrorangreb og andre alvorlige sikkerhedsrelaterede
trusler, forberede mennesker og kritisk infrastruktur herpå og beskytte dem herimod.

Forvaltning
af de ydre grænser og den fælles visumpolitik            
De vigtigste modtagere af finansiel støtte til forvaltning af de ydre grænser
og den fælles visumpolitik vil være de tjenester, der gennemfører EU-retten,
Schengengrænsekodeksen og visumkodeksen i medlemsstaterne: grænsevagter, politi
og konsulater. Den målgruppe, der vil få gavn af ændringerne, vil være rejsende
– alle personer, der passerer de ydre grænser ind i EU. Resultaterne vil
omfatte en øget kapacitet hos disse tjenester til 1) at overvåge grænserne
og samarbejde med andre retshåndhævende myndigheder inden for rammerne af det
europæiske grænseovervågningssystem (EUROSUR); 2) forvalte migrationsstrømme på
konsulaterne (visumansøgninger) og 3) at forbedre håndteringen af
passagerstrømme ved grænseovergangssteder for dels at sikre et højt og ensartet
beskyttelsesniveau i samarbejde med andre retshåndhævende myndigheder, dels en
problemfri passage i overensstemmelse med EU-retten og principperne om
respektfuld behandling og værdighed. Et vigtigt konkret resultat bliver
oprettelsen af to nye it-systemer på EU-plan vedrørende
tredjelandsstatsborgeres passage af grænserne (et EU-ind- og udrejsesystem og
et EU-program vedrørende personer med status som registreret rejsende).

1.3.4.          
Virknings- og resultatindikatorer

Her anføres
indikatorerne for kontrol med gennemførelsen af forslaget/initiativet.
Som følge af
behovet for politisk dialog inden fastsættelsen af de nationale programmer er
det ikke muligt i denne fase at fastsætte det endelige sæt indikatorer, der vil
blive anvendt til at måle resultaterne af realiseringen af ovennævnte
specifikke mål. Dog gælder, at:
- med hensyn
til politisamarbejdet og forebyggelsen og bekæmpelse af kriminalitet vil
indikatorerne omfatte antallet af fælles aktioner på tværs af grænserne og
antallet af dokumenter om bedste praksis og afholdte arrangementer.
Indikatorerne for krisestyring og beskyttelsen af kritisk infrastruktur
vil omfatte antallet af redskaber, der er indført og/eller opgraderet for at
gøre det lettere for medlemsstaterne at beskytte kritisk infrastruktur i alle
sektorer af økonomien, og antallet af trussels- og risikovurderinger, der
foretages på EU-plan. 
- med hensyn
til forvaltningen af de ydre grænser og den fælles visumpolitik vil
indikatorerne omfatte antallet af konsulater, der er udstyret, sikret og/eller
opgraderet til at sikre en effektiv behandling af visumansøgninger og levere
tjenester af kvalitet til visumansøgere, og udviklingen af udstyr til
grænsekontrol samt pågribelse af tredjelandsstatsborgere, der ulovligt passerer
de ydre grænser i forhold til risikoniveauet ved det pågældende afsnit af de
ydre grænser. Virkningsindikatorerne vil måle forøgelsen i grænsesikkerheden,
kapaciteten til at udstede visa og kapaciteten til sikkert og problemfrist at
håndtere strømmen af rejsende over grænserne. 

1.4.                
Forslagets/initiativets begrundelse 
1.4.1.          
Behov, der skal opfyldes på kort eller lang
sigt

EU vil fortsat
stå over for vigtige udfordringer på området indre anliggender i perioden
2014-2020. 
At skabe sikre
forhold er nødvendigt og til gavn for den økonomiske, kulturelle og sociale
vækst i EU. EU har en afgørende rolle at spille, uanset om det drejer sig om at
imødegå truslerne om alvorlig og organiseret kriminalitet, internetkriminalitet
og terrorisme, sikre forvaltningen af EU's ydre grænser eller hurtigt reagere
på kriser forårsaget af menneskeskabte katastrofer eller naturkatastrofer. I
denne globaliseringstid, hvor truslerne vokser og i stadig højere grad har en
tværnational dimension, vil ingen af medlemsstaterne kunne sætte effektivt ind
på egen hånd. Der er behov for en sammenhængende og omfattende europæisk
indsats for at sikre, at de retshåndhævende myndigheder kan arbejde effektivt
på tværs af grænser og jurisdiktioner. 
Samarbejdet
med lande uden for EU og internationale organisationer er vigtigt for at nå
disse mål. De nylige begivenheder i Nordafrika har vist, hvor vigtigt det er
for EU at have en omfattende og koordineret strategi for migration,
grænseforvaltning og sikkerhed. Den stadig vigtigere eksterne dimension af EU's
politikker på området indre anliggender skal derfor styrkes i fuld
overensstemmelse med EU's udenrigspolitik.

1.4.2.          
Merværdien ved en indsats fra EU's side

Håndtering af
migrationsstrømme og sikkerhedstrusler udgør udfordringer, som medlemsstaterne
hver især ikke kan klare på egen hånd. Det er områder, hvor det klart giver en
merværdi at mobilisere EU‑budgettet. 
Visse
medlemsstater bærer en tung byrde som følge af deres specifikke geografiske
placering og længden af de ydre EU-grænser, de skal forvalte. Ophævelsen af
grænsekontrollen ved de indre grænser skal følges op af fælles initiativer for
at sikre en effektiv kontrol og overvågning af EU's ydre grænser. Princippet om
solidaritet og en fair ansvarsfordeling mellem medlemsstaterne står derfor i
centrum for de fælles politikker på områderne asyl, indvandring og de ydre
grænser. Via EU-budgettet tilvejebringes midler til at tackle de finansielle
konsekvenser af dette princip. På sikkerhedsområdet går grov og organiseret
kriminalitet, terrorisme og andre sikkerhedsrelaterede trusler i stadig højere
grad på tværs af grænserne. Det er vigtigt med et tværnationalt samarbejde
mellem og en tværnational koordinering af de retshåndhævende myndigheder for at
forebygge og bekæmpe disse forbrydelser, f.eks. via udvekslinger af
oplysninger, fælles efterforskning, interoperable teknologier og fælles
trussels- og risikovurderinger. 
Det kræver
betydelige ressourcer og stor kapacitet fra medlemsstaternes side at håndtere
migrationsstrømme, forvalte EU's ydre grænser og EU's sikkerhed. Et forbedret
operationelt samarbejde og en forbedret koordinering, der indebærer samling af
ressourcer på områder såsom uddannelse og udstyr, skaber stordriftsfordele og
synergi og sikrer derved en mere effektiv anvendelse af offentlige midler og
styrker solidariteten, den gensidige tillid og ansvarsfordelingen, hvad angår
de fælles EU-politikker blandt medlemsstaterne. Det er særlig relevant på
området intern sikkerhed, hvor det er vigtigt med finansiel støtte til alle slags
fællesaktioner på tværs af grænserne for at fremme samarbejdet mellem politi,
toldvæsen, grænsevagter og retsinstanser. 
Hvad angår den
eksterne dimension af indre anliggender er det klart, at vedtagelsen af
foranstaltninger og samling af ressourcerne på EU-plan i væsentlig grad vil øge
EU's mulighed for at skabe den nødvendige løftestangseffekt for at få
tredjelande til at indgå et samarbejde med EU om de migrations- og
sikkerhedsrelaterede spørgsmål, der hovedsageligt er i EU's og medlemsstaternes
interesse.
EU's ret til
at handle på området retlige anliggender har hjemmel i afsnit V "Et
område med frihed, sikkerhed og retfærdighed" i traktaten om Den
Europæiske Unions funktionsmåde (TEUF), særlig artikel 77, stk. 2,
artikel 78, stk. 2, artikel 79, stk. 2, artikel 82,
stk. 1, artikel 84 og artikel 87, stk. 2. Samarbejdet med
tredjelande og internationale organisationer er omfattet af artikel 212,
stk. 3, i TEUF. Forslagene overholder nærhedsprincippet, da størstedelen
af finansieringen vil blive gennemført i overensstemmelse med princippet om
delt forvaltning og under overholdelse af medlemsstaternes institutionelle
beføjelser. 

1.4.3.          
Erfaringer fra lignende foranstaltninger

Selv om de
nuværende instrumenter på området indre anliggender generelt anses for at sikre,
at de fastsatte mål nås, og de fungerer effektivt, er resultatet af
midtvejsevalueringen og høringen af de berørte parter, at der er behov for:
–      at forenkle og strømline fremtidige instrumenter på området indre
anliggender for at reducere antallet af finansielle programmer til to via
oprettelsen af en asyl- og migrationsfond og en fond for intern sikkerhed. Det
vil sætte EU i stand til at udnytte sine instrumenter mere strategisk, således
at de i højere grad svarer til EU's politiske prioriteter og behov 
–      at styrke EU's rolle som global aktør ved at medtage den
eksterne dimension i de fremtidige fonde og derved øge EU's mulighed for at
skabe en løftestangseffekt, hvad angår den udenrigspolitiske dimension af
politikkerne på området indre anliggender
–      at give præference til delt forvaltning i stedet for central
forvaltning, hvor det er muligt, for at eliminere unødigt bureaukrati 
–      at fastsætte en mere resultatorienteret tilgang til delt forvaltning
ved at gå over til flerårig programmering med en politisk dialog på højt niveau
for derved at sikre, at medlemsstaternes nationale programmer fuldt ud er i
overensstemmelse med EU's politiske mål og prioriteter og fokuserer på at nå
resultater
–      at forbedre den centraliserede forvaltning for at råde over en række
politisk orienterede aktiviteter, herunder støtte til tværnationale
foranstaltninger, navnlig innovative foranstaltninger og foranstaltninger i og
i relation til tredjelande (den eksterne dimension) samt kriseforanstaltninger,
undersøgelser og arrangementer
–      at fastsætte fælles retlige rammer med et fælles sæt regler for
programmering, rapportering, finansiel forvaltning og kontrol, der så vidt
muligt ligner dem, der gælder for andre EU-fonde, der forvaltes ved delt
forvaltning, for derved at skabe en bedre forståelse hos de berørte parter for
reglerne og sikre en høj grad af sammenhæng og ensartethed
–      at sikre en hurtig og effektiv reaktion i tilfælde af kriser,
idet fondene skal udformes således, at EU kan reagere hensigtsmæssigt i
situationer, der udvikler sig hurtigt
–      at øge den rolle, agenturerne på området indre anliggender spiller
for derved at fremme det praktiske samarbejde mellem medlemsstaterne og give
dem til opgave at gennemføre specifikke foranstaltninger, samtidig med at der
sikres en passende politisk kontrol med agenturernes aktiviteter.
Konsekvensanalysen
og begrundelsen for hver forordning indeholder nærmere oplysninger herom. 

1.4.4.          
Sammenhæng med andre relevante instrumenter og
eventuel synergivirkning

Via en række
andre EU-instrumenter vil der blive ydet støtte til aktiviteter, der supplerer
de aktiviteter, der vil blive finansieret via Fonden for Intern Sikkerhed.
Skillelinjen
mellem Fonden for Intern Sikkerhed og det finansielle
civilbeskyttelsesinstrument vil som beskrevet i artikel 3 stadig være det
nuværende CIPS-program: naturkatastrofer såvel som utilsigtede menneskeskabte
katastrofer er omfattet af civilbeskyttelsesinstrumentet (f.eks. ulykker), mens
forsætlige menneskeskabte katastrofer er sikkerhedsrelevante og derfor vil være
omfattet af Fonden for Intern Sikkerhed. 
Terrorangreb
og andre sikkerhedsrelaterede hændelser vil fortsat være omfattet af
anvendelsesområdet for Den Europæiske Unions Solidaritetsfond. I hvilket
omfang artikel 222 i TEUF (solidaritetsbestemmelsen) præcist kan anvendes
til at støtte medlemsstater, der er genstand for terrorangreb eller udsat for
naturkatastrofer eller menneskeskabte katastrofer, er heller ikke tydeligt, da
det kræver en formel vedtagelse af gennemførelsesbestemmelser, som der endnu
ikke er fremsat forslag til. Finansieringen af krisehjælp i tilfælde af større
terrorangreb eller andre sikkerhedsrelaterede hændelser vil derfor blive
støttet med midler fra Fonden for Intern Sikkerhed. 
Kløften mellem
sikkerhedsforskning inden for rammerne af Horisont 2020-programmet
og den praktiske anvendelse af resultaterne af denne forskning vil blive
fjernet, da der i forbindelse med Fonden for Intern Sikkerhed er planlagt en
række specifikke mål og støtteberettigede foranstaltninger, der skal gøre det
muligt at finansiere afprøvningen og valideringen af resultater af
videnskabelig forskning ("prototyper") med henblik på seriemæssig
anvendelse heraf i praksis ("prækommercielle offentlige indkøb"). 
Det fremtidige
program vedrørende retlige anliggender vil blive knyttet tæt til og
supplere Fonden for Intern Sikkerhed, navnlig den strafferetlige del, men det
vil også være mere fokuseret på det retlige samarbejde, en proceduremæssig
harmonisering og gensidig anerkendelse, hvilket i praksis vil forhindre
væsentlige overlapninger.
Delene
vedrørende den eksterne dimension af Fonden for Intern Sikkerhed vil blive
anvendt til at støtte foranstaltninger i eller i forbindelse med tredjelande,
som hovedsageligt tilgodeser EU's interesser og mål, har direkte virkning i EU
og dets medlemsstater og sikrer kontinuiteten med aktiviteter, der gennemføres
på EU's område. Denne finansiering vil blive udformet og gennemført i
sammenhæng med EU's indsats udadtil og udenrigspolitik. Det er ikke hensigten
at støtte direkte udviklingsorienterede foranstaltninger, som så vidt muligt
vil supplere den finansielle støtte, der ydes via instrumenterne for ekstern
bistand. I den forbindelse vil efterfølgeren til det tematiske program
vedrørende migration og asyl og stabilitetsinstrumentet være at særlig interesse
for området indre anliggender. Selv om der via instrumenterne for ekstern
bistand enten ydes støtte til modtagerlandenes udviklingsbehov eller støtte til
EU's politiske interesser med strategiske partnere, vil der af hensyn til EU's
mål for den indre sikkerhed blive anvendt midler fra området indre anliggender
til at støtte specifikke foranstaltninger i tredjelande. De vil derfor udfylde
et særligt hul og bidrage til at supplere rækken af redskaber, EU råder over. 

1.5.                
Varighed og finansielle virkninger

þ Forslag/initiativ af begrænset
varighed 
–     
þ    Forslag/initiativ gældende fra den 1.1.2014 til den 31.12.2020
–     
þ    Finansielle virkninger fra 2014 til 2023.
¨ Forslag/initiativ af ubegrænset
varighed
–     
Iværksættelse med en indkøringsperiode fra YYYY til
YYYY
–     
derefter gennemførelse i fuldt omfang

1.6.                
Påtænkt(e) forvaltningsmåde(r)[34] 

þDirekte central forvaltning ved Kommissionen 
þ Indirekte central forvaltning ved
uddelegering af gennemførelsesopgaver til:
–     
þ    gennemførelsesorganer 
–     
þ    organer oprettet af Fællesskaberne[35]

–     
þ    nationale offentligretlige organer/organer med offentlige
tjenesteydelsesopgaver 
–     
¨    personer, som har fået pålagt at gennemføre specifikke aktioner i
henhold til afsnit V i traktaten om Den Europæiske Union, og som er
identificeret i den relevante basisretsakt, jf. artikel 49 i
finansforordningen 
þ Delt forvaltning sammen med
medlemsstaterne 
þDecentral forvaltning sammen med tredjelande 
þ Fælles forvaltning sammen med internationale
organisationer (angives nærmere)
Hvis der angives flere
forvaltningsmetoder, gives der en nærmere forklaring i afsnittet
"Bemærkninger" .
Bemærkninger:
Forslagene vil
hovedsageligt blive gennemført via delt forvaltning med flerårige nationale
programmer. 
De mål, der
skal nås inden for rammerne af de nationale programmer, vil blive suppleret af
"EU‑foranstaltninger" og en mekanisme for hurtig reaktion til
brug i krisesituationer. De vil hovedsageligt have form af tilskud og indkøb
under direkte central forvaltning og vil omfatte foranstaltninger i og i
forbindelse med tredjelande. 
Alle midler
vil blive taget i brug for at undgå en fragmentering ved at koncentrere
ressourcerne på et begrænset antal EU-mål og anvende de vigtigste berørte
parters ekspertise, når det er relevant, på grundlag af partnerskabsaftaler og
rammeaftaler.
Midlerne til
teknisk bistand på Kommissionens initiativ vil blive gennemført ved direkte
central forvaltning.
De lande, der
er associeret i gennemførelsen, anvendelsen og udviklingen af Schengenreglerne
vil også deltage i de to instrumenter under Fonden for Intern Sikkerhed,
hvilket i lyset af Schengenassocieringsaftalerne vil udgøre en udvikling af
Schengenreglerne (instrumenterne vedrørende grænseforvaltning og visum og
politisamarbejde), som om de var medlemsstater. De vil deltage i instrumenterne
i henhold til forordningens bestemmelser og gennemføre deres egne flerårige
nationale programmer og få mulighed for at ansøge om midler i forbindelse med
EU-foranstaltninger m.m. Som det er tilfældet i forbindelse med Fonden for De
Ydre Grænser, vil der blive indgået særlige ordninger, der specificerer de
supplerende regler, der er nødvendige for deres deltagelse (regler afledt af
finansforordningen, gennemførelsesbestemmelserne hertil og traktaterne,
herunder Revisionsrettens revisionsbeføjelser). Da disse stater kommer til at
bidrage til EU-budgettet for de to instrumenter i forhold til deres BNP, vil
det i ordningerne også blive fastsat, hvilke bidrag disse lande skal yde som en
del af ansvarsfordelingen i forbindelse med forvaltningen af Schengenområdet uanset
størrelsen af de bevillinger, de modtager inden for rammerne af disse
instrumenter. På nuværende tidspunkt er de associerede lande Norge, Island,
Schweiz og Liechtenstein.

2.                      
FORVALTNINGSFORANSTALTNINGER 
2.1.                
Bestemmelser om kontrol og rapportering 

Angiv hyppighed og
bestemmelser.
Hvad angår delt
forvaltning foreslås der en sammenhængende og effektiv ramme for
rapportering, overvågning og evaluering. For de enkelte nationale program vil
medlemsstaterne blive anmodet om at nedsætte et overvågningsudvalg, som
Kommissionen kan deltage i.
Medlemsstaterne
vil hvert år rapportere om gennemførelsen af det flerårige program. Indgivelsen
af disse rapporter er forudsætningen for de årlige betalinger. Med henblik på
midtvejsevalueringen vil de i 2017 bliver anmodet om at fremlægge yderligere
oplysninger om de fremskridt, der er gjort for at nå målene. I 2019 vil en
lignende procedure blive iværksat for om nødvendigt at gøre det muligt at
foretage tilpasninger i løbet af det sidste regnskabsår (2020).
Der vil for
fondene, som støtter udviklingen af en evalueringsbaseret kultur på området
indre anliggender, gælde en fælles ramme for evaluering og overvågning ved brug
af brede strategirelaterede indikatorer, hvilket vil understrege fondenes
resultatorienterede fremgangsmåde og den væsentlige rolle, de kan spille i
forbindelse med den politiksammensætning, der anvendes til at nå målet om at
skabe et område med frihed, sikkerhed og retfærdighed. Disse indikatorer
vedrører den virkning, som fondene kunne have: udvikling af en fælles kultur
for grænsesikkerhed, politisamarbejde og krisestyring; e)effektiv forvaltning
af migrationsstrømme til EU; fair og lige behandling af
tredjelandsstatsborgere; fair og lige behandling af tredjelandsstatsborgere,
solidaritet og samarbejde mellem medlemsstaterne, når det drejer sig om at tage
fat på spørgsmål vedrørende migration og intern sikkerhed og en fælles
EU-strategi for både migration og sikkerhed i forhold til tredjelande.
For at sikre
en passende anvendelse af principperne for evaluering og under hensyntagen til
de praktiske erfaringer med evaluering i medlemsstaterne i forbindelse med den
nuværende EU finansiering på området indre anliggender vil Kommissionen og
medlemsstaterne arbejde sammen om at udforme en fælles ramme for evaluering og
overvågning, bl.a. ved at fastsætte modeller og fælles output- og
resultatindikatorer.
Alle
foranstaltningerne vil blive fastsat i begyndelsen af programmeringsperioden,
således at medlemsstaterne kan etablere deres rapporterings- og
evalueringssystemer på grundlag af de principper og krav, der er opnået enighed
om. 
For at mindske
den administrative byrde og sikre synergier mellem rapporteringen og
evalueringen vil de oplysninger, der kræves til evalueringsrapporterne, bygge
på og supplere de oplysninger, medlemsstaterne har fremsendt i de årlige
gennemførelsesrapporter for de nationale programmer. 
I 2018 vil
Kommissionen også fremlægge en rapport om midtvejsevalueringen af de nationale
programmer.
Overordnet vil Kommissionen fremlægge en midtvejsrapport om gennemførelsen af
fondene inden den 30.6.2018 og en efterfølgende evalueringsrapport inden den
30.6.2024, som skal omfatte hele gennemførelsen (dvs. ikke kun de nationale
programmer under delt forvaltning).

2.2.                
Forvaltnings- og kontrolsystem 
2.2.1.          
Konstaterede risici 

Generaldirektoratet
for Indre Anliggender har ikke været udsat for stor risiko for, der var fejl i
dets udgiftsprogrammer. Det bekræftes af, at Revisionsretten endnu engang ikke
har fundet væsentlige fejl i de årlige rapporter, og at procentdelen af
resterende fejl de senere år har været under 2 % i årsberetningerne fra
Generaldirektoratet for Indre Anliggender (og det tidligere Generaldirektorat
for Retlige Anliggender, Frihed og Sikkerhed).
Hvad angår
delt forvaltning falder de generelle risici i
forbindelse med gennemførelsen af de nuværende programmer hovedsageligt inden
for tre kategorier:
–      risiko for en ineffektiv eller utilstrækkelig målrettet anvendelse af
midlerne
–      fejl som følge af de komplekse regler og svagheder i forvaltnings- og
kontrolsystemerne
–      ineffektiv anvendelse af administrative ressourcer (kravenes begrænsede
proportionalitet).
Det er også
værd at nævne specifikke elementer vedrørende systemet med fire fonde under det
generelle program om solidaritet og forvaltning af migrationsstrømme.
–      Systemet med årsprogrammer sikrer, at de endelige betalinger foretages
på korrekt vis på grundlag af certificerede og reviderede udgifter.
Støtteberettigelsesperioden for årsprogrammerne følger imidlertid ikke EU's
regnskabsår, og kontrolkæden er derfor ikke helt tilfredsstillende trods det
meget tunge system.
–      Det er Kommissionen, der fastsætter de detaljerede
støtteberettigelsesregler. Det sikrer i princippet ensartetheden af de
finansierede udgifter. Det skaber imidlertid også en unødvendig arbejdsbyrde
for de nationale myndigheder og Kommissionen og øger risikoen for fejl fra
støttemodtagernes og/eller medlemsstaternes side som følge af en forkert
fortolkning af EU-reglerne.
–      De nuværende forvaltnings- og kontrolsystemer er meget lig dem, der
anvendes i forbindelse med strukturfondene. Der er dog visse små forskelle,
navnlig hvad angår ansvarsfordelingen mellem attesteringsmyndighederne og
revisionsmyndighederne. Det skaber forvirring i medlemsstaterne, navnlig når
myndighederne træffer foranstaltninger i forbindelse med de to typer fonde. Det
øger også risikoen for fejl og kræver en øget overvågning.
Disse
elementer vil blive væsentligt ændret i dette forslag:
–      Forvaltnings- og kontrolsystemerne vil følge de generelle krav, der er
fastsat for FSR-fondene og vil fuldt ud overholde de nye krav i den nye
finansforordning: de tre myndigheder vil blive erstattet af to myndigheder (en
ansvarlig myndighed og en revisionsmyndighed), hvis rolle er tydeliggjort for
at sikre en bedre kontrol. 
–      Den årlige programmering vil sammen med den årlige regnskabsafslutning
på grundlag af den ansvarlige myndigheds betalinger medføre, at
støtteberettigelsesperioderne kommer til at svare til Kommissionens
årsregnskab, uden at den administrative byrde øges i forhold til det nuværende
system.
–      Der vil blive udført kontrol på stedet som en del af kontrollen på
første niveau, dvs. af den ansvarlige myndighed, hvilket vil understøtte den
årlige forvaltningserklæring.
–      Præcisering og forenkling af støtteberettigelsesreglerne samt harmonisering
heraf med andre af EU’s finansielle støtteinstrumenter vil mindske antallet af
fejl fra de støttemodtageres side, som får bistand fra forskellige kilder.
Støtteberettigelsesreglerne vil blive fastsat på nationalt plan, undtagen hvad
angår visse grundlæggende principper, der ligner dem, de anvendes for
FSR-fondene.
–      Det vil blive anbefalet at anvende forenklede omkostningsberegninger,
navnlig for små tilskud.
Hvad angår central
forvaltning er de væsentligste risici som følger:
–      Risiko for, at der er en begrænset sammenhæng mellem de indkomne
projekter og de politiske prioriteter hos Generaldirektoratet for Indre
Anliggender.
–      Risiko for, at de udvalgte projekter er af dårlig kvalitet, og at den
tekniske gennemførelse af projektet er dårlig, således at programmernes
virkning svækkes; som følge af uhensigtsmæssige udvælgelsesprocedurer,
manglende ekspertise eller utilstrækkelig kontrol;
–      Risiko for ineffektiv eller uøkonomisk anvendelse af de bevilgede
midler i forbindelse med såvel tilskud (det er en kompleks opgave at refundere
de faktiske støtteberettigede udgifter, når der er begrænsede muligheder for
skrivebordskontrol af de støtteberettigede udgifter) som indkøb (undertiden
giver det begrænsede antal økonomiske operatører med den nødvendige ekspertise ikke
tilstrækkelige muligheder for at sammenligne pristilbud).
–      Risiko vedrørende kapaciteten hos (især) mindre organisationer til
effektivt at kontrollere udgifterne samt sikre gennemsigtigheden i forbindelse
med de gennemførte foranstaltninger.
–      Omdømmemæssig risiko for Kommissionen, hvis der afdækkes svig eller
kriminel aktivitet. Sikkerheden fra tredjeparters interne kontrolsystemer er
begrænset som følge af det forholdsvis store antal heterogene kontrahenter og
støttemodtagere, der hver især opererer med egne kontrolsystemer, som ofte er
temmelig små af omfang.
De fleste af
disse risici forventes at blive reduceret takket være mere målrettede forslag
og brug af forenklede elementer, der er medtaget i den nye finansforordning.

2.2.2.          
Påtænkt(e) kontrolmetode(r) 

Delt
forvaltning:
På medlemsstatsniveau
udgør den foreslåede opbygning af forvaltnings- og kontrolsystemerne en
videreudvikling af strukturen for perioden 2007-2013 og bevarer de fleste af de
funktioner, der er gennemført i den aktuelle periode, herunder administrativ
kontrol og kontrol på stedet, revisioner af forvaltnings- og kontrolsystemer og
revisioner af projekter. Rækkefølgen af disse funktioner er dog ændret for at
gøre kontrollen på stedet til den ansvarlige myndigheds ansvar som en del af
forberedelsen af den årlige regnskabsafslutning.
For at styrke
ansvarligheden skal de ansvarlige myndigheder godkendes af et nationalt
akkrediteringsorgan med ansvar for det løbende tilsyn. De færre myndigheder –
afskaffelse af attesteringsmyndigheden og færre fonde – forventes at mindske
den administrative byrde og øge muligheden for at opbygge en øget administrativ
kapacitet, men også at sikre en tydeligere ansvarsfordeling.
Hidtil er der
ikke fremlagt et pålideligt skøn, hvad angår omkostningerne ved kontrollen med
fonde med delt forvaltning på området indre anliggender. Det eneste disponible
skøn vedrører EFRU og Samhørighedsfonden, hvor omkostningerne ved
kontrolrelaterede opgaver (på nationalt plan ekskl. Kommissionens omkostninger)
anslås til at ligge på omkring 2 % af den samlede finansiering, der
administreres i perioden 2007-2013. Disse omkostninger vedrører følgende
områder: 1 % stammer fra national koordinering og programforberedelse,
82 % vedrører programforvaltning, 4 % attestering og 13 % revision. 
Følgende
forslag vil øge omkostningerne ved kontrol:
–      oprettelse af et akkrediteringsorgan og dets funktion og generelt en
ændring af systemet
–      fremlæggelse af en forvaltningserklæring, der skal ledsage regnskaberne

–      den ansvarlige myndigheds kontrol på stedet
–      revisionsmyndighedernes behov for yderligere revision for at revidere
forvaltningserklæringen. 
Der er
imidlertid også forslag, som vil mindske omkostningerne ved kontrol: 
–      Afskaffelse af attesteringsmyndigheden. Selv om dennes funktioner
delvis vil blive overført til den ansvarlige myndighed, vil det give
medlemsstaten mulighed for at spare en betydelig del af de nuværende
omkostninger vedrørende attestering som følge af større forvaltningsmæssig
effektivitet, mindre behov for koordinering og nedsættelse af omfanget af
revisioner
–      Revisionsmyndighedens kontrol vil i højere grad blive rettet mod at
gentage (en del) af den kontrol på første niveau og på stedet, som den
ansvarlige myndighed foretager. Det vil fremme den kontradiktoriske dialog og
sikre, at al nødvendig kontrol er udført, inden årsregnskaberne fremlægges.
–      Anvendelsen af forenklede omkostninger vil mindske de administrative
omkostninger og byrder på alle niveauer, både for myndigheder og
støttemodtagere.
–      Den årlige regnskabsafslutning og en begrænsning af den
forskriftsmæssige regnskabsafslutningsperiode til 36 måneder vil mindske
det tidsrum, hvori de offentlige forvaltninger og støttemodtagerne skal
opbevare dokumenter med henblik på kontrol.
–      Indførelsen af elektronisk kommunikation mellem Kommissionen og
medlemsstaterne vil blive obligatorisk.
Hertil skal
tilføjes de forenklinger, der er nævnt i afsnit 2.2.1 ovenfor, som også
vil bidrage til at mindske den administrative byrde for støttemodtagere, og det
indebærer, at risikoen for fejl og den administrative byrde således reduceres
samtidigt. 
Overordnet
forventes det derfor, at disse forslag vil føre til en omfordeling af
udgifterne til kontrol snarere end en forøgelse eller formindskelse heraf. Det
forventes dog, at denne omfordeling af udgifterne (på tværs af funktioner og
som følge af de proportionale kontrolordninger, også på tværs af medlemsstater
og programmer) vil sætte en mere effektiv begrænsning for risiciene og sikre en
bedre og hurtigere kontrolkæde.
På
kommissionsniveau forventes udgifterne til forvaltning
og kontrol i forbindelse med delt forvaltning ikke at falde i løbet af første
halvdel af programmeringsperioden. Det skyldes først og fremmest, at det beløb
og de politikområder, der er omfattet af delt forvaltning, vil blive større i
forhold til nu. Ved at fastholde den samme størrelse midler vil det allerede
kræve effektivitetsgevinster. De første år vil være karakteriseret af, at mange
vigtige opgaver, der skal udføres, falder sammen: afslutning af programmerne
for 2007-2013 (de sidste afslutningsrapporter skal fremlægges inden
31. marts 2016), politiske dialoger og godkendelse af de flerårige
nationale programmer for 2014-2020 og etableringen af det nye
regnskabsafslutningssystem. I anden halvdel af perioden vil de potentielt disponible
midler blive anvendt til at forbedre evalueringen og overvågningen. 
Central
forvaltning
Hvad angår
central forvaltning, vil Kommissionen fortsat anvende det nuværende
kontrolsystem, der består af følgende byggeblokke: de operationelle
direktoraters tilsyn med foranstaltninger, forudgående kontrol foretaget af
kontoret for budget og kontrol, udvalget for interne indkøb, efterfølgende
kontrol med tilskud eller revisioner foretaget af den interne revisionsfunktion
og/eller Den Interne Revisionstjeneste. I sektoren for efterfølgende kontrol
anvendes en "påvisningsstrategi", der har til formål at påvise det
størst mulige antal uregelmæssigheder med henblik på at inddrive uretmæssigt
udbetalte beløb. På grundlag af denne strategi foretages der revision af et
udsnit af projekterne, der udvælges næsten udelukkende på grundlag af en
risikoanalyse. 
Takket være
kombinationen af forudgående og efterfølgende kontrol samt skrivebordskontrol
og revision på stedet har den gennemsnitlige kvantificerbare resterende fejlprocent
de senere år været på under 2 %. Systemet for intern kontrol samt
udgifterne hertil i Generaldirektoratet for Indre Anliggender anses derfor for
at være hensigtsmæssigt til at nå målet om en lav fejlprocent.
Generaldirektoratet
for Indre Anliggender vil dog inden for disse rammer fortsat undersøge
mulighederne for at forbedre forvaltningen og forenkle mere. Alle muligheder
for forenkling, som den nye finansforordning giver, vil blive udnyttet mest
muligt, da det forventes, at de vil bidrage til at mindske den administrative
byrde for støttemodtagerne og derfor samtidigt reducere risikoen for fejl og
den administrative byrde for Kommissionen. Nye områder for EU-finansiering
Nye områder
I forslagene
fastsættes bestemmelser om nye områder for EU-finansiering på området indre
anliggender, f.eks. en bedre udnyttelse af den eksisterende ekspertise i
EU-agenturerne, udvikling af den eksterne dimension og styrkelse af
krisemekanismerne.      
Det vil kræve nye forvaltnings- og kontrolmetoder for Generaldirektoratet for
Indre Anliggender.           
De beløb, der vil blive afsat til disse nye områder, er ikke fastsat endnu, men
der bliver sandsynligvis ikke tale om betydelige beløb i forhold til det
samlede budget til indre anliggender. Det vil imidlertid være meget vigtigt, at
de interne midler og samarbejdsordninger bliver fastlagt, således at disse nye
opgaver kan gennemføres tidligst muligt i perioden under fuld overholdelse af
principperne for forsvarlig finansiel forvaltning. 
Ovenstående
analyse viser klart, at det trods de forenklinger, der er sket, vil være
nødvendigt at øge størrelsen af det personale, der kræves til at gennemføre det
forøgede budget for Generaldirektoratet for Indre Anliggender.        
Personalebehovet vil blive dækket ved hjælp af det personale, som GD'et
allerede har afsat til forvaltning af foranstaltninger og/eller ved interne
rokader i GD'et, eventuelt suppleret med yderligere bevillinger, som tildeles
det ansvarlige GD i forbindelse med den årlige tildelingsprocedure under
hensyntagen til de budgetmæssige begrænsninger.

2.3.                
Foranstaltninger til forebyggelse af svig og
uregelmæssigheder 

Angiv eksisterende og
påtænkte forebyggelses- og beskyttelsesforanstaltninger. 
Generaldirektoratet
for Indre Anliggender vil ud over at anvende alle forskriftsmæssige kontrolmekanismer
udforme en strategi til bekæmpelse af svig i overensstemmelse med Kommissionens
nye strategi for bekæmpelse af svig (CAFS), der blev vedtaget den 24. juni
2011, for bl.a. at sikre, at dens interne kontrol vedrørende bekæmpelse af svig
fuldt ud er i overensstemmelse med CAFS, og at dens strategi for forvaltning af
risikoen for svig er gearet til at finde frem til de områder, hvor der er
risiko for svig, og til passende modforanstaltninger. Når det er nødvendigt,
vil der blive nedsat netværksgrupper og indført særlige it-værktøjer til at
analysere tilfælde af svig i forbindelse med fondene.
Hvad angår
delt forvaltning, indkredses behovet for, at Kommissionen fremsætter forslag
til forordninger for tidsrummet 2014-2020 for at sikre, at medlemsstaterne
træffer foranstaltninger til forebyggelse af svig, som er effektive og står i
et passende forhold til de indkredsede risici for svig, tydeligt i CAFS. Det
nuværende forslag indeholder i artikel 5 et tydeligt krav til
medlemsstaterne om at forebygge, påvise og korrigere uregelmæssigheder og
rapportere herom til Kommissionen. De nærmere enkeltheder vedrørende disse
forpligtelser vil indgå som en del af de detaljerede regler for, hvordan den
ansvarlige myndighed skal fungere, jf. artikel 24, stk. 5, litra c).

Genanvendelsen
af de midler, der indkommer ved finansielle korrektioner som følge af de
oplysninger, der er kommet Kommissionen eller Revisionsretten i hænde, er
tydeligt anført i artikel 41.

3.                      
FORSLAGETS/INITIATIVETS ANSLÅEDE FINANSIELLE VIRKNINGER 
3.1.                
Berørte udgiftspost(er) i budgettet og
udgiftsområde(r) i den flerårige finansielle ramme 

·      Eksisterende udgiftsposter i budgettet 
I samme rækkefølge som udgiftsområderne i den flerårige
finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens art || Bidrag 
 Nummer || OB /OIB[36] || fra EFTA-lande[37] || fra kandidat-lande[38] || fra tredje-lande || i.h.t. artikel 18, stk. 1, litra aa), i finansforordningen 
 3 ||   || OB || NEJ || NEJ || NEJ || NEJ 
·      Nye budgetposter, som der er søgt om. 
I samme rækkefølge som udgiftsområderne i den flerårige
finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens art || Bidrag 
 Nummer Udgiftsområde 3 || OB/IOB || fra EFTA-lande || fra kandidat-lande || fra tredje-lande || i.h.t. artikel 18, stk. 1, litra aa), i finansforordningen 
 3 || 18 01 04 bb – Fonden for Intern Sikkerhed – Politi & kriminalitet – Teknisk bistand || IOB || NEJ || NEJ || JA || NEJ 
 3 || 18 02 bb - Fonden for Intern Sikkerhed – Politi & kriminalitet || OB || NEJ || NEJ || JA || NEJ 
 3 || 18 01 04 cc – Fonden for Intern Sikkerhed – Grænser og visum – Teknisk bistand || IOB || NEJ || NEJ || JA || NEJ 
 3 || 18 02 cc - Fonden for Intern Sikkerhed – Grænser og visum || OB || NEJ || NEJ || JA || NEJ 
   ||   ||   ||   ||   ||   ||   
   ||   ||   ||   ||   ||   ||   
   ||   ||   ||   ||   ||   ||   
   ||   ||   ||   ||   ||   ||   
Bidrag fra tredjelande vedrører begge dele i
Fonden for Intern Sikkerhed.
Kriterierne for og metoden til beregning af
disse bidrag skal EU forhandle med de associerede lande om ved en særskilt
procedure. 
Hvis der tages udgangspunkt i de satser, der
på nuværende tidspunkt anvendes i forbindelse med Fonden for De Ydre Grænser,
vil de associerede lande skulle bidrage med ca. 210 mio. EUR til
den del, der vedrører forvaltning af de ydre grænser og den fælles visumpolitik
og ca. 50 mio. EUR til delen vedrørende politisamarbejdet. 

3.2.                
Anslåede virkninger for udgifterne 
3.2.1.          
Sammenfatning af de anslåede virkninger for
udgifterne 

i mio. EUR (tre decimaler)
 Udgiftsområde i den flerårige finansielle ramme: || Nummer 3 || Sikkerhed og EU-borgerskab 
 Genraldirektoratet for Indre Anliggender ||   ||   || 2014 || 2015 || 2016 || 2017 || 2018 || 2019 || 2020 || Efter 2020 || I ALT 
  Aktionsbevillinger (løbende priser) ||   ||   ||   ||   ||   ||   ||   ||   ||   
 18 02 bb Fonden for Intern Sikkerhed – Politi & kriminalitet || Forpligtelser || (1a) || 135,076 || 143,047 || 151,283 || 159,791 || 168,578 || 177,653 || 187,022 ||   || 1 122,450 
 Betalinger || (2a) || 15,714 || 43,881 || 71,419 || 111,709 || 147,854 || 156,248 || 164,918 || 410,707 || 1 122,450 
 18 02 cc  Fonden for Intern Sikkerhed – Grænser og visa || Forpligtelser || (1a) || 422,310 || 447,186 || 472,886 || 499,435 || 526,856 || 555,173 || 584,412 || - || 3 508,258 
 Betalinger || (2a) || 59,999 || 120,794 || 223,204 || 350,813 || 461,098 || 487,256 || 514,275 || 1 290,818 || 3 508,258 
 Administrative bevillinger finansieret over bevillingsrammen for særprogrammer[39] ||   ||   ||   ||   ||   ||   ||   ||   ||   
 18 01 04 bb            Fonden for Intern Sikkerhed – Politi & kriminalitet ||   ||   || 0,800 || 0,800 || 0,800 || 0,800 || 0,800 || 0,800 || 0,800 ||   || 5,600 
 18 01 04 cc             Fonden for Intern Sikkerhed – Grænser og visa ||   ||   || 1,700 || 1,700 || 1,700 || 1,700 || 1,700 || 1,700 || 1,700 ||   || 11,900 
 Bevillinger I ALT til Genraldirektoratet for Indre Anliggender || Forpligtelser || =1+1a +3 || 559,886 || 592,733 || 626,669 || 661,726 || 697,934 || 735,326 || 773,934 ||   || 4 648,208 
 Betalinger || =2+2a +3 || 78,213 || 167,174 || 297,123 || 465,023 || 611,452 || 646,004 || 681,693 || 1 701,525 || 4 648,208 
 Udgiftsområde i den flerårige finansielle ramme: || 5 || "Administration" 
 i mio. EUR (tre decimaler)
Da gennemførelsen
af Asyl- og Migrationsfonden og Fonden for Intern Sikkerhed omfatter en række
fælles elementer som f.eks. en politisk dialog med hver medlemsstat, og da
Generaldirektoratet for Indre anliggenders interne organisation eventuelt
bliver ændret med henblik på forvaltningen af de nye fonde (og afslutningen af
de programmer, der forvaltes på nuværende tidspunkt), er det ikke muligt at
fordele administrationsudgifterne på henholdsvis Asyl- og Migrationsfonden og
Fonden for Intern Sikkerhed.
Tallene nedenfor
vedrørende udgiftsområde 5 svarer derfor til de samlede
administrationsudgifter, der skønnes nødvendige for at sikre
generaldirektoratets forvaltning af begge fonde. Der er ingen tal for de
samlede bevillinger. 
i mio. EUR (tre decimaler)
   ||   ||   || 2014 || 2015 || 2016 || 2017 || 2018 || 2019 || 2020 || Efter 2020 || I ALT 
 Genraldirektoratet for Indre Anliggender || 
  Menneskelige ressourcer || 20.841 || 20.841 || 20.841 || 20.841 || 20.841 || 20.841 || 20.841 ||   || 145,887 
  Andre administrationsudgifter || 0,156 || 0,159 || 0,162 || 0,165 || 0,168 || 0,172 || 0,175 ||   || 1,157 
 I ALT Genraldirektoratet for Indre Anliggender || Bevillinger || 20,997 || 21,000 || 21,003 || 21,006 || 21,009 || 21,013 || 21,016 ||   || 147,044 
 Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || 20,997 || 21,000 || 21,003 || 21,006 || 21,009 || 21,013 || 21,016 ||   || 147,044 
 i mio. EUR (tre decimaler)
   ||   ||   || 2014 || 2015 || 2016 || 2017 || 2018 || 2019 || 2020 ||   || I ALT 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst ||   
 Betalinger ||   ||   ||   ||   ||   ||   ||   ||   ||   

3.2.2.          
Anslåede virkninger for aktionsbevillingerne

–     
¨  Forslaget/initiativet medfører ikke anvendelse af aktionsbevillinger 
–     
þ  Forslaget medfører anvendelse af aktionsbevillinger som anført
herunder:           
Politikken på området indre anliggender gennemføres hovedsageligt ved delt
forvaltning. Udgiftsprioriteterne fastlægges på EU-plan, mens den faktiske
daglige forvaltning er overdraget til de ansvarlige myndigheder på nationalt
plan. Kommissionen og de ansvarlige myndigheder vil træffe beslutning om fælles
resultatindikatorer og mål som en del af de nationale programmer, og
Kommissionen vil herefter godkende dem. Det er derfor vanskeligt at angive mål
for resultaterne, før programmerne er udformet, forhandlet på plads og
vedtaget, hvilket sker i 2013/2014.  
Hvad angår central forvaltning, er det ikke muligt for Genraldirektoratet for
Indre Anliggender at fremlægge en udtømmende liste over alle de resultater, der
skal nås ved hjælp af den finansielle støtte, der ydes via fondene, de
gennemsnitlige udgifter hertil og antal, således som der anmodes om i dette
afsnit. Der findes på nuværende tidspunkt intet statistisk redskab, der gør det
muligt at foretage en meningsfuld beregning af de gennemsnitlige udgifter på
grundlag af de nuværende programmer. En præcis fastsættelse heraf ville være i
strid med princippet om, at det fremtidige program skal sikre tilstrækkelig
fleksibilitet til, at der kan ske en tilpasning af de politiske prioriteter
mellem 2014 og 2020. Dette er navnlig tilfældet, hvad angår krisebistand og
foranstaltninger i og i forbindelse med tredjelande.
Forpligtelsesbevillinger i mio. EUR (3 decimaler)
 Der angives mål og resultater   ò || ‑{}‑ ||   || År N || År N+1 || År N+2 || År N+3 || der indsættes flere år, hvis virkningen varer længere (jf. punkt 1.6) || I ALT 
 RESULTATER 
 Type resultater[40] || Resultat-ernes gnsntl. omkost-ninger. || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Resultater (antal) || Om-kost-ninger || Samlede resultat-er (antal) || Samlede om-kost-ninger 
 SPECIFIKT MÅL NR. 1[41]: ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal for specifikt mål nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 SPECIFIKT MÅL NR. 2: ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal for specifikt mål nr. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OMKOSTNINGER I ALT ||   ||   ||   ||   ||   ||   ||   ||   ||   ||   ||   ||   ||   ||   ||   ||   

3.2.3.          
Anslåede virkninger for
administrationsbevillingerne
3.2.3.1.    
Resumé 

–     
¨  Forslaget/initiativet medfører ikke anvendelse af
administrationsbevillinger 
–     
þ Forslaget medfører anvendelse af administrationsbevillinger som anført
herunder:
Da gennemførelsen
af Asyl- og Migrationsfonden og Fonden for Intern Sikkerhed omfatter en række
fælles elementer som f.eks. en politisk dialog med hver medlemsstat, og da
Generaldirektoratet for Indre Anliggenders interne organisation eventuelt
bliver ændret med henblik på forvaltningen af de nye fonde (og afslutningen af
de programmer, der forvaltes på nuværende tidspunkt), er det ikke muligt at
fordele administrationsudgifterne på henholdsvis Asyl- og Migrationsfonden og
Fonden for Intern Sikkerhed.
Tallene nedenfor
vedrørende udgiftsområde 5 svarer derfor til de samlede
administrationsudgifter, der skønnes nødvendige for at sikre
generaldirektoratets forvaltning af begge fonde. Der er ingen tal for de
samlede bevillinger. 
i mio. EUR (3
decimaler) GENERALDIREKTORATET FOR INDRE ANLIGGENDER
 UDGIFTSOMRÅDE 5 i den flerårige finansielle ramme[42] || 2014 || 2015 || 2016 || 2017 || 2018 || 2019 || 2020 || I ALT 
 Menneskelige ressourcer, Generaldirektoratet for Indre Anliggender || 20.841 || 20.841 || 20.841 || 20.841 || 20.841 || 20.841 || 20.841 || 145,887 
 Andre administrationsudgifter || 0,156 || 0,159 || 0,162 || 0,165 || 0,168 || 0,172 || 0,175 || 1,157 
 Subtotal UDGIFTSOMRÅDE 5 i den flerårige finansielle ramme || 20.997 || 21.000 || 21.003 || 21.006 || 21.009 || 21.013 || 21.016 || 147.044 
 Uden for UDGIFTSOMRÅDE 5[43] i den flerårige finansielle ramme[44] || 2014 || 2015 || 2016 || 2017 || 2018 || 2019 || 2020 || I ALT 
 Menneskelige ressourcer, Generaldirektoratet for Indre Anliggender || 0,640 || 0,640 || 0,640 || 0,640 || 0,640 || 0,640 || 0,640 || 4,480 
 Andre administrationsudgifter || 1,860 || 1,860 || 1,860 || 1,860 || 1,860 || 1,860 || 1,860 || 13,020 
 Subtotal uden for UDGIFTSOMRÅDE 5 i den flerårige finansielle ramme || 2,500 || 2,500 || 2,500 || 2,500 || 2,500 || 2,500 || 2,500 || 17,500 
 I ALT || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst 

3.2.3.2.    
 Anslået behov for
menneskelige ressourcer 

–     
¨  Forslaget/initiativet medfører ikke anvendelse af menneskelige
ressourcer 
–     
þ Forslaget/initiativet medfører anvendelse af menneskelige ressourcer
som anført nedenfor: Tal for år n er tal for 2011. 
Da gennemførelsen
af Asyl- og Migrationsfonden og Fonden for Intern Sikkerhed omfatter en række
fælles elementer som f.eks. en politisk dialog med hver medlemsstat, og da
Generaldirektoratet for Indre Anliggenders interne organisation eventuelt
bliver ændret med henblik på forvaltningen af de nye fonde (og afslutningen af
de programmer, der forvaltes på nuværende tidspunkt), er det ikke muligt at
fordele administrationsudgifterne på henholdsvis Asyl- og Migrationsfonden og
Fonden for Intern Sikkerhed.
Tallene nedenfor
vedrørende udgiftsområde 5 svarer derfor til de samlede
administrationsudgifter, der skønnes nødvendige for at sikre
generaldirektoratets forvaltning af begge fonde. Der er ingen tal for de
samlede bevillinger. 
Overslag angives i hele tal (eller med højst
én decimal)
 ||   || År n || År n+1 || År n+2 || År n+3 || År n+4 || År n+5 || År n+6 
  Stillinger i stillingsfortegnelsen (tjenestemænd og midlertidigt ansatte) || 
 || 18 01 01 01 (i hovedsædet og i Kommissionens repræsentationskontorer) || 136 || 136 || 136 || 136 || 136 || 136 || 136 
 || XX 01 01 02 (delegationer) || 15 || 15 || 15 || 15 || 15 || 15 || 15 
 || 18 01 05 01 (indirekte forskning) ||   ||   ||   ||   ||   ||   ||   
 || 10 01 05 01 (direkte forskning) ||   ||   ||   ||   ||   ||   ||   
 ||  Eksternt personale (i fuldtidsækvivalenter) [45] || 
 || 18 02 01 (KA, V, UED under den samlede bevillingsramme) || 16 || 16 || 16 || 16 || 16 || 16 || 16 
 || XX 02 02 (KA, V, UED, LA og UNE i delegationerne) || 10 || 10 || 10 || 10 || 10 || 10 || 10 
 || 18 01 04 bb[46] || i hovedsæde[47] || 4 || 4 || 4 || 4 || 4 || 4 || 4 
 || i delegationer || * || * || * || * || * || * || * 
 || 18 01 04 cc[48] || i hovedsæde[49] || 6 || 6 || 6 || 6 || 6 || 6 || 6 
 || i delegationer || * || * || * || * || * || * || * 
 || XX 01 05 02 (KA, V og UNE – indirekte forskning) ||   ||   ||   ||   ||   ||   ||   
 || 10 01 05 02 (KA, V og UNE – direkte forskning) ||   ||   ||   ||   ||   ||   ||   
 || Andet 13 01 04 02) ||   ||   ||   ||   ||   ||   ||   
 || I ALT || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst 
XX angiver det
berørte politikområder eller budgetafsnit.
Personalebehovet vil blive dækket ved hjælp
af det personale, som GD'et allerede har afsat til forvaltning af aktionen,
og/eller interne rokader i GD'et, eventuelt suppleret med yderligere
bevillinger, som tildeles det ansvarlige GD i forbindelse med den årlige
tildelingsprocedure under hensyntagen til de budgetmæssige begrænsninger.
Beløbene og bogføringen heraf vil om nødvendigt blive tilpasset resultaterne af
overdragelsen af opgaver til et forvaltningsorgan.
Opgavebeskrivelse:
 Tjenestemænd og midlertidigt ansatte || De opgaver, der skal udføres, omfatter alle de opgaver, der er nødvendige for forvaltningen af de finansielle programmer såsom: - input til budgetproceduren              - politisk dialog med medlemsstaterne              - udarbejdelse af de årlige arbejdsprogrammer/finansieringsafgørelser, fastsættelse af de årlige prioriteter, godkendelse af nationale programmer                - forvaltning af nationale programmer, indkaldelse af forslag og udbud og de efterfølgende udvælgelsesprocedurer              - kommunikation med de berørte parter (potentielle/faktiske støttemodtagere, medlemsstaterne m.fl.) - udarbejdelse af retningslinjer til medlemsstaterne       - operationel og finansiel projektforvaltning   - udførelse af kontrol som beskrevet ovenfor (forudgående kontrol, udvalget for indkøb, efterfølgende revision, intern revision, regnskabsafslutning)      - regnskaber          - udvikling og anvendelse af it-redskaber til forvaltning af støtte og nationale programmer           - overvågning og rapportering af de opnåede mål, herunder årsberetningen og rapporten om den anvisningsberettigedes subdelegation 
 Eksternt personale || Opgaverne ligner tjenestemænds og midlertidigt ansattes opgaver, undtagen i tilfælde af opgaver, der ikke kan udføres af eksternt personale 
 Personale i delegationerne || For at kunne følge udviklingen i gennemførelsen af politikker på området indre anliggender, navnlig den eksterne dimension, er det nødvendigt, at EU-delegationerne har tilstrækkelig ekspertise på området indre anliggender. Det kan være personale fra Europa-Kommissionen og/eller EU-Udenrigstjenesten. 

3.2.4.          
Forenelighed med indeværende flerårige
finansielle ramme 

–     
þ  Forslaget/initiativet er foreneligt med den næste
flerårige finansielle ramme
–     
¨  Forslaget/initiativet kræver omlægning af det relevante udgiftsområde
i den flerårige finansielle ramme.
Der redegøres for omlægningen med angivelse af de
berørte budgetposter og beløbenes størrelse.
–     
¨  Forslaget/initiativet kræver, at fleksibilitetsinstrumentet anvendes,
eller at den flerårige finansielle ramme revideres[50].
Der redegøres for behovet med angivelse af de berørte
udgiftsområder og budgetposter og beløbenes størrelse.

3.2.5.          
Tredjemands bidrag til finansieringen 

–     
Forslaget/initiativet indeholder ikke bestemmelser
om samfinansiering med tredjepart. 
–     
þ Forslaget indeholder bestemmelser om samfinansiering. Det er ikke
muligt at angive det nøjagtige beløb. I forordningen fastsættes loftet for
samfinansieringssatserne afhængig af, hvilken type foranstaltninger der er tale
om.
Bevillinger i mio. EUR (tre decimaler)
   || 2014 || 2015 || 2016 || 2017 || 2018 || 2019 || 2020 || I alt 
 Organ, som deltager i samfinansieringen (angives) || Medlemsstaterne || Medlemsstaterne || Medlemsstaterne || Medlemsstaterne || Medlemsstaterne || Medlemsstaterne || Medlemsstaterne ||   
 Samfinansierede bevillinger I ALT || Ikke fastlagt || Ikke fastlagt || Ikke fastlagt || Ikke fastlagt || Ikke fastlagt || Ikke fastlagt || Ikke fastlagt ||   

3.3.                
Anslået virkninger for indtægterne 

–     
þ  Forslaget/initiativet har ingen finansiel virkninger for indtægterne.
–     
¨  Forslaget/initiativet har følgende finansielle virkninger:
–                   
¨         for egne indtægter 
–                   
¨         for diverse indtægter 
i mio. EUR (tre decimaler)
 Indtægtspost på budgettet: || Bevillinger til rådighed i indeværende regnskabsår || Forslagets/initiativets virkninger[51] 
 År n || År n+1 || År n+2 || År n+3 || …Indsæt så mange kolonner som nødvendigt for at vise varigheden af virkningerne (jf. punkt 1.6) 
 Artikel …. ||   ||   ||   ||   ||   ||   ||   ||   
For diverse indtægter,
der er formålsbestemte, angives det, hvilke af budgettets udgiftsposter der
påvirkes.
Det oplyses, hvilken metode
der er benyttet til at beregne virkningerne for indtægterne.
[1]               EUT C 115 af 4.5.2010, s. 1. 
[2]               KOM(2010) 673 endelig.
[3]               KOM(2011) 248 endelig.
[4]               KOM(2011) 561 endelig. 
[5]               KOM(2011) 680 endelig.
[6]               KOM(2011) 500 endelig.
[7]               Høringsdokumenterne og rapporten om resultaterne af
høringen kan ses på webstedet for
Generaldirektoratet for Indre Anliggender:      
http://ec.europa.eu/home-affairs/news/consulting_public/consulting_0020_da.htm.

[8]               "Gennemgang af EU's budget", KOM(2010) 700 af
19.10.2010.
[9]               Kommissionens forslag til Europa-Parlamentets og Rådets
forordning om de finansielle regler vedrørende Unionens årlige budget
(KOM(2010) 815 endelig af 22.12.2010). Med dette forslag trækker Kommissionen
formelt sine forslag til retsakt KOM(2010) 71 endelig og KOM(2010) 260 endelig
tilbage.
[10]             I overensstemmelse med protokol 5 til traktaten om
Litauens tiltrædelse, med hensyn til gennemførelsen af forordningerne forenklet
transitdokument (FTD) og et forenklet jernbanetransitdokument (FRTD) (EUT L 99
af 17.4.2003, s. 8; EUT L 99 af 17.4.2003, s. 15) bærer EU omkostningerne ved
ordningen og kompenserer Litauen for ikke at pålægge gebyrer for udstedelse af
visa til russiske statsborgere, der rejser igennem EU til og fra
Kalingrad-regionen. 
[11]             Bilag - de skønnede omkostninger ved systemerne –
KOM(2011) 680 endelig.
[12]             EUT L 286 af 1.11.2011, s. 1.
[13]             EUT C af …, s. .
[14]             EUT C af …, s. .
[15]             Rådsdokument 7120/10.
[16]             KOM(2010) 673 endelig.
[17]             [EUT L …udfyldes senere].
[18]             EUT L 144 af 6.6.2007, s. 22.
[19]             EUT L 349 af 25.11.2004, s. 1.
[20]             EUT skal udfyldes.
[21]             EUT L 236 af 23.9.2003, s. 946.
[22]             EUT L 99 af 17.4.2003, s. 8.
[23]             EUT L 99 af 17.4.2003, s. 15.
[24]             KOM(2011) 559 endelig.
[25]             EUT L 55 af 28.2.2011, s. 13.
[26]             EUT L 144 af 6.6.2007, s. 22.
[27]             EFT L 176 af 10.7.1999, s. 31.
[28]             EUT L 53 af 27.2.2008, s. 1.
[29]             EUT L 160 af 18.6.2011, s. 19.
[30]             KOM(2011) 559 endelig.
[31]             KOM(2011) 403 endelig.
[32]             ABM: Activity Based Management (aktivitetsbaseret
ledelse). ABB: Activity Based Budgeting (aktivitetsbaseret budgetlægning).
[33]             Jf. artikel 49, stk. 6, litra a) og b), i
finansforordningen.
[34]             Forklaringer vedrørende forvaltningsmetoder og
henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html.
[35]             Organer omhandlet i finansforordningens artikel 185.
[36]             OB = opdelte bevillinger / IOB = ikke-opdelte bevillinger.
[37]             EFTA: Den Europæiske Frihandelssammenslutning. 
[38]             Kandidatlande og, efter omstændighederne, potentielle
kandidatlande på Vestbalkan.
[39]             Teknisk og/eller administrativ bistand og udgifter til
gennemførelse af EU's programmer og/eller aktioner (tidligere BA-poster),
indirekte forskning, direkte forskning.
[40]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[41]             Som beskrevet i del 1.4.2. "Specifikke mål ...".
[42]             Den samlede finansielle ramme på grundlag af den endelige
tildeling på området menneskelige ressourcer inklusiv tjenestemænd og eksternt
personale
[43]             Teknisk og/eller administrativ bistand og udgifter til
gennemførelse af EU's programmer og/eller aktioner (tidligere BA-poster),
indirekte forskning, direkte forskning.
[44]             Eksternt personale finansieret over tidligere BA-poster
baseret på den endelige ressourcetildeling til personale, inkl. eksternt
personale i hovedkvarterer og delegationer i 2011. KA:
[45]             KA=kontraktansatte; INT= agenturpersonale (" Intérimaire
"), UED=unge eksperter ved delegationerne, LA: lokalt ansatte, UNE: udstationerede
nationale eksperter. 
[46]             Delloft for eksternt personale under aktionsbevillingerne
(tidligere BA-poster).
[47]             Angår især strukturfonde, Den Europæiske Landbrugsfond for
Udvikling af Landdistrikterne (ELFUL) og Den Europæiske Fiskerifond (EFF).
[48]             Delloft for eksternt personale under aktionsbevillingerne
(tidligere BA-poster).
[49]             Angår især strukturfonde, Den Europæiske Landbrugsfond for
Udvikling af Landdistrikterne (ELFUL) og Den Europæiske Fiskerifond (EFF).
[50]             Jf. punkt 19 og 24 i den interinstitutionelle aftale.
[51]             Med hensyn til EU's traditionelle egne indtægter (told,
sukkerafgifter) opgives beløbene netto, dvs. bruttobeløb, hvorfra
opkrævningsomkostningerne på 25 % er fratrukket.